Goran Maričić: Radimo i u tri smjene kako bismo bili na usluzi građanima | Glas Banja Luke - Nezavisni online magazin\nGoran Maričić: Radimo i u tri smjene kako bismo bili na usluzi građanima\nRadnici Poreske uprave Republike Srpske u posljednjih 40 dana rade i u tri smjene, sa radnih mjesta i od kuće, kako bi, pored redovnih obaveza, izvršili sve zadatke koji su nam dodjeljeni usljed sveukupne situacije u vezi sa pandemijom korona virusa i vanrednim stanjem u RS, te što efikasnijom realizacijom donesenih mjera Vlade RS, čiji je cilj ublažavanje posljedica korona virusa na privredu RS, rekao je Goran Maričić, direktor Poreske uprave Republike Srpske u intervjuu za banjaluka.net.\nOn je dodao da radnici Poreske uprave RS dnevno obrade na hiljade dokumenata, te da uspjevaju da na vrijeme izvrše sve dodjeljene zadatke i osiguraju da nijedan poreski obveznik bude uskraćen za bilo koju uslugu koju im Poreska uprava RS može pružiti.\nUredba sa zakonskom snagom o poreskim mjerama za ublažavanje ekonomskih posljedica nastalih usljed pojave korona virusa, donijela je brojne olakšice za poslovnu zajednicu u RS, a Poreskoj upravi RS je omogućila da preduzima konkretne korake kako bi pomogli poreskim obveznicima i bili im još više na usluzi. U suštini, šta je propisano tom Uredbom u čijem kreiranju je Poreska uprava RS i Vi kao njen direktor aktivno učestvovali?\nPoreske mjere koje su definisane ovom Uredbom obuhvataju produženje roka za podnošenje godišnjih prijava, produženje roka za izmirenje poreskih obaveza, odlaganje ukidanja rješenja o odgođenom plaćanju poreskih obaveza, kao i druge mjere. Propisano je da se rok za podnošenje godišnje poreske prijave za porez na dohodak za 2019. godinu produžava do 30. aprila 2020. godine, kao i rok za podnošenje godišnjeg obračuna doprinosa. Takođe, do 30. aprila je produžen i rok za obveznike komunalne i posebne republičke takse, kao i za poreske obveznike koji su u obavezi da podnose poresku prijavu za registrovano oružje. Pored toga, rok za plaćanje poreza na dobit za 2019., naknade za unapređenje opštekorisnih funkcija šuma, protivpožarne naknade i poreza na dohodak po godišnjoj poreskoj prijavi za porez na dohodak za 2019. produžen je do 30. juna 2020. Što se tiče poreza na nepokretnosti, Uredbom je definisano da će Poreska uprava račune za porez na nepokretnosti izdati najkasnije do 30. juna 2020., a rok za plaćanje prvog dijela poreza na nepokretnost produžen je do 30. septembra 2020., a drugog dijela poreza do 31. decembra 2020.. Olakšica ima i za male preduzetnike, pa je Uredbom propisano da za poreske obveznike kojima je odobren status malog preduzetnika, godišnji porez ne može biti manji od 240 KM, dok ranije taj iznos nije mogao biti manji od 600 KM.\nŠta ukoliko neko od poreskih obveznika, zbog poteškoća u poslovanju, ne može da izmiri svoje poreske obaveze do 30. juna, do kada je produžen rok?\nPoreski obveznici koji imaju poteškoće u poslovanju, a ne izmire obaveze do 30. juna 2020., mogu Poreskoj upravi podnijeti zahtjev za plaćanje ovih obaveza u ratama do kraja 2020., uz koji prilažu izjavu o poteškoćama u poslovanju. Zahtjev i izjava podnosi se najkasnije do 30. juna 2020. Kamate na obaveze plaćene u ratama se ne obračunavaju.\nVlada RS je privrednicima kojima je zbog mjera u vezi sa korona virusom onemogućen rad iz Fonda solidarnosti počela uplatu poreza i doprinosa za radnike za mart, a isplatiće im i minimalnu platu i doprinose za april. Kakve su obaveze poslodavaca prema Poreskoj upravi RS da bi ostvarili to pravo?\nPoslodavci i lica koja ostvaruju dohodak od samostalne djelatnosti, a koji ispunjavaju uslove propisane Uredbom, podnose Poreskoj upravi pisanu izjavu sa zahtjevom najkasnije do 11. 05.2020. za mart 2020. godine. Poreska uprava, na osnovu Mjesečne prijave poreza po odbitku, izjave poreskog obveznika i spiska pravnih lica i preduzetnika kojima je odlukom Štaba za vanredne situacije zabranjeno obavljanje djelatnosti, dostavlja Ministarstvu finansija podatke o pojedinačnim i ukupnim obavezama po osnovu poreza i doprinosa za mart 2020. godine. Ta isplata je počela polovinom ovog mjeseca.\nŠto se tiče uplata za april, Uredbom je propisano da poslodavci i nosioci samostalne djelatnosti, a koji ispunjavaju uslove, podnose Poreskoj upravi pisanu izjavu sa zahtjevom najkasnije do 10. 06. 2020. za april 2020. godine. Poreska uprava, na osnovu podataka iz mjesečne prijave poreza po odbitku i izjave sa zahtjevom, dostavlja Ministarstvu finansija pojedinačno za svakog poreskog obveznika podatke o ukupnim platama nakon oporezivanja i ukupnim obavezama po osnovu poreza i doprinosa. U oba ova slučaja neće biti obračuna kamata na kašnjenje u plaćanju.\nŠta za Poresku upravu RS znači uvođenje vanrednog stanja u Republici Srpskoj?\nUvođenje vanrednog stanja u Republici Srpskoj za nas, sa formalno-pravnog aspekta, mnogo znači jer smo u prilici da sve mjere koje su do sada predložili Vlada RS i Krizni štab za praćenje stanja u privredi RS možemo realizovati po ubrzanoj proceduri, u skladu sa Ustavom RS. Dakle, uvođenje vanrednog stanja nas svakako čini efikasnijim i bržim u provođenju predloženih mjera i uopšte u djelovanju u trenutnoj situaciji, zbog čega smo od početka i podržavali uvođenje varednog stanja u Republici Srpskoj.\nKako Poreska uprava RS u vrijeme vanrednog stanja i drugih donijetih mjera koje su na snazi vrši kontrole poreskih obveznika?\nU trenutnim okolnostima Poreska uprava RS kontinuirano vrši kancelarijske kontrole, dok terenske kontrole inspektori rade od kuće, a na osnovu prikupljene dokumentacije i informacija kojim raspolažu. Kontrole evidentiranja prometa preko fiskalnih kasa vrše se redovno kod poreskih obveznika koji obavljaju djelatnost, ali u skladu sa mjerama Vlade RS i Kriznog štaba za praćenje štetnih posljedica virusa korona.\nPoreska uprava RS je u martu ove godine izvršila 117 redovnih terenskih kontrola i rješenjima naložila plaćanje 2.414.997 KM obaveza. Izvršeno je i 198 redovnih kancelarijskih kontrola, na koje je u ovom periodu stavljen akcenat, te je nakon tih kontrola rješenjima naloženo plaćanje 95.407 KM i izdato sedam prekršajnih naloga. Takođe, izvršeno je i 179 kontrola evidentiranja prometa preko fiskalnih kasa, nakon kojih su zbog utvrđenih nepravilnosti izdata 74 prekršajna naloga na ukupan iznos kazne od 170.500 KM.\nObzirom na vanrednu situaciju u RS, koja je izazvana korona virusom, ali i imajući u vidu i sve mjere Vlade i Kriznog štaba koje se odnose na zabrane obavljanja određenih djelatnosti, prolongiranje rokova za prijavljivanje i plaćanje poreskih obaveza, za očekivati je bilo da dođe do slabije naplate javnih prihoda. Kakva je bila naplata javnih prihoda u martu i od početka ove godine, te kakav je trend u aprilu?\nPoreska uprava RS je u prva tri mjeseca ove godine, na račun javnih prihoda RS, prikupila ukupno 598,7 miliona maraka, što je za 23,1 milion KM ili četiri odsto manje u odnosu na isti period prošle godine. Direktni porezi su naplaćeni u iznosu od 117,3 miliona KM ili 26,3 miliona maraka manje. U ovoj grupi javnih prihoda, porez na dohodak je naplaćen iu iznosu od 47,3 miliona KM ili 2,2 miliona maraka manje, dok je porez na dobit naplaćen u iznosu od 64,5 miliona KM što je za 23,7 miliona KM manje u odnosu na uporedni period. Kod doprinosa, naplata je iznosila 382,4 miliona KM i veća je za tri odsto nego u istom periodu prošle godine, dok su ostali javni prihodi naplaćeni u iznosu od 98,7 miliona maraka ili 7,5 miliona KM manje. Ovi podaci pokazuju da smo nakon nekoliko godina konstantnog rasta javnih prihoda u RS, došli u situaciju da bilježimo smanjenje prihoda isključivo usljed sveopšte situacije u vezi sa korona virusom, mjera Republičkog kriznog štaba koji je zabranio i ograničio rad određenih djelatnosti, ali i odgađanja plaćanja poreskih obaveza poreza na dobit i poreza na dohodak. Da je to tako pokazuju podaci o naplati javnih prihoda prije i poslije donošenja pomenutih mjera i odluka polovinom marta. Tako je naplata javnih prihoda u prvoj polovini marta iznosila 122,8 miliona maraka što je predstavljalo rast prihoda od 10,6 miliona KM ili devet procenata u odnosu na isti period prošle godine. Međutim, nakon donošenja mjera, ograničenja i zabrana rada, odlaganja plaćanja poreskih obaveza došlo je do pada naplate javnih prihoda pa je u drugoj polovini marta naplaćeno tek 86,7 miliona KM, što je za 44,7 miliona maraka ili 34 odsto manje nego u istom periodu prošle godine. Dakle, obistinila su se predviđanja da bi kriza izazvana korona virusom kod nas, pa tako i u cijelom svijetu, mogla stvoriti probleme u naplati javnih prihoda, kao što uopšteno ugrožava i sve ekonomije i privrede svijeta, na šta niko nije imun.\nIzazvan svim ovim, trend smanjenja naplate nastavljen je i prva 22 dana aprila, pa je naplata javnih prihoda u tom periodu bila manja za 25,7 miliona maraka, u odnosu na prva 22 dana aprila prošle godine. Pad bilježimo kod direktnih poreza i ostalih javnih prihoda, dok je naplata prihoda po osnovu doprinosa u tom periodu aprila na nivou naplate iz tog perioda 2019. godine.\nPosmatrajući kumulativnu naplatu od 1. januara do 22. aprila ove godine, naplaćeno je ukupno 722,23 miliona maraka, što je za 48,8 miliona KM ili 6,3 odsto manje nego u istom periodu prošle godine. I u ovom periodu ja značajno smanjenje naplate direktnih poreza i ostalih javnih prihoda, dok naplata doprinosa bilježi rast od 2,3 odsto u odnosu na uporedni period. Dakle, trend pada naplate nastavljen je i u aprilu, ali opet ponavljam izazvan je isključivo usljed sveopšte situacije u vezi sa korona virusom, mjera Republičkog kriznog štaba koji je zabranio i ograničio rad određenih djelatnosti, ali i odgađanja plaćanja poreskih obaveza poreza na dobit i poreza na dohodak. Očekujemo da će se stanje u naplati koliko toliko stabilizovati kada određene djelatnosti počnu sa radom i kada dospiju rokovi za plaćanje poreskih obaveza.\nDa li je završen posao oko povrata poreza i doprinosa firmama u RS koje su povećale plate radnicima na osnovu Zakona o podsticajima u privredi. Poznato je i da je Poreska prava RS veoma brzo reagovala na zaključak Republičkog kriznog štaba da se što hitnije krene sa isplatom.\nPoreska uprava RS je nakon zaključka Republičkog kriznog štaba ubrzala obradu preostalih zahtjeva angažujući sve raspoložive resurse da bi taj posao priveli kraju u rekordnom roku, imajući u vidu obim posla oko pojedinačnih provjera i obrada svih tih podataka. Podsjetiću da je novim Zakonom o podsticajima u privredi, propisano da privredni subjekti ostvaruju pravo na podsticaj za povećanje plata u dva obračunska perioda, od kojih je jedan od 1. januara do 30. juna, a drugi od 1. jula do 31. decembra u jednoj kalendarskoj godini. Ukoliko poslodavac u toku jednog obračunskog perioda radniku poveća platu koja bi nakon tog uvećanja bila veća od 550 KM, ostvaruje pravo na novčana sredstva u iznosu koji odgovara vrijednosti 70 odsto od plaćenih doprinosa na povećanje plate. U slučaju ako je iznos plate radnika jednak ili viši od najniže plate u RS, ali ne prelazi iznos od 550 KM, ostvaruje pravo na novčana sredstva u iznosu koji odgovara vrijednosti 30 odsto od plaćenih doprinosa na povećanje plate. Poreska uprava provjerava da li je poreski obveznik-privredni subjekt izmirio dospjele poreske obaveze, podnio sve poreske prijave za porez na dohodak i doprinose što obuhvata i provjeru da su isplaćene uvećane plate, ali i da li je početni iznos plate radnika jednak ili viši od najniže plate u Republici Srpskoj i da u obračunskom periodu radnik ima viši iznos plate u odnosu na početni iznos plate. Dostavljanje zahtjeva i obavještavanje Ministarstva privrede i preduzetništva vršeno je elektronskim putem. Podsjetiću da smo sa obradom podataka počeli 17. marta, tj. dan nakon što je tu mjeru predložio Krizni štab za praćenje stanja u privredi.\nMinistarstvo privrede i preduzetništva je Poreskoj upravi RS na provjeru ispunjenosti uslova za ostvarenje prava na podsticaj dostavilo ukupno 477 zahtjeva. Od tog broja, Ministarstvu privrede i preduzetništva su dostavljeni podaci o obračunu prava na podsticaj za 445 poreskih obveznika, koji su povećali plate za 12.639 radnika sa ukupno obračunatim pravom na podsticaj od 3.005.802 KM i svi odobreni zahtjevi su isplaćeni.\nVlada RS je donijela i zaključak kojim sugeriše svim zaposlenim u institucijama Republike Srpske da se po principu dobrovoljnosti i solidarnosti odrekne dijela primanja za mart 2020. godine kako bi ta sredstva bila usmjerena u Fond solidarnosti za obnovu RS. Da li su se i u kojem obimu radnici Poreske uprave RS odazvali ovoj sugestiji Vlade RS?\nKao što ste već rekli, Zaključkom Vlade RS je svim zaposlenim u institucijama Republike Srpske sugerisano da se po principu dobrovoljnosti i solidarnosti odreknu dijela primanja za mart 2020. godine kako bi ta sredstva bila usmjerena u Fond solidarnosti za obnovu RS. S tim u vezi, mi smo zaposlenim dostavili obrazac za pismenu izjavu da se u skladu sa Zaključkom Vlade RS sasvim dobrovoljno i bez bilo kakvog pritiska izjasne o spremnosti i samom procentu plate koji su spremni da izdvoje u taj Fond. Od ukupnog broja zaposlenih u Poreskoj upravi RS, dijela plate u određenom procentu odreklo se 87 odsto zaposlenih, odnosno radnici Poreske uprave su se zza Fond solidarnosti ukupno odrekli 92.284 KM, što je u prosjeku 124 marke po jednom radniku.\nKoje mjere je preduzela Poreska uprava RS zbog epidemije korona virusa u Republici Srpskoj, kako bi zaštitila poreske obveznike i zaposlene od širenja virusa?\nPoreska uprava Republike Srpske je i u ovim teškim uslovima nastavila da radi i bude na usluzi poreskim obveznicima, što je jedan od naših osnovnih zadataka. Poreski obveznici i dalje mogu dolaziti na šaltere Poreske uprave RS, ali uz poštovanje preporuka za sprečavanje širenja korona virusa što podrazumjeva ulazak manjeg broja ljudi istovremenu u prostorije i to sa zaštitnim maskama. Jedna od mjera u borbi protiv širenja virusa korona i zaštite zaposlenih je i skraćeno radno vrijeme šaltera Poreske uprave RS, tako da je rad sa strankama na šalterima skraćen sa 16 na 14 časova.\nPored toga, za naše zaposlene smo obezbjedili zaštitne maske, rukavice i sredstva za dezinfekciju kako bi smanjili rizik od širenja zaraze. Kako proces rada u Poreskoj upravi RS ne bi bio narušen, svakodnevno je na poslu polovina zaposlenih, dok je za najveći broj ostalih radnika Poreske uprave omogućen rad od kuće.\nPoreska uprava je omogućila elektronsko podnošenje velikog broja poreskih prijava, kako bi olakšala poreskim obveznicima. Recite nam, šta je urađeno na tom planu i kakva je Vaša poruka poreskim obveznicima u tom smislu?\nNa početku ove krize izazvane korona virusom uputili smo poziv poreskim obveznicima da u što većem obimu koriste elektronske usluge koje je Poreska uprava RS omogućila i na taj način daju svoj doprinos u borbi protiv širenja korona virusa. Poreski obveznici u RS koji su registrovani za elektronske usluge Poreske uprave RS mogu elektronskim putem podnositi sve poreske prijave i to: 1002-Mjesečna prijava poreza po odbitku, 1101 -Godišnja poreska prijava za porez na dobit, 1104 – Akontacija poreza na dobit, GPO 11 Godišnja prijava poreza po odbitku, PKT – Godišnja prijava kontrolisanih transakcija, KT-Poreska prijava za komunalnu taksu, PP-ON Poreska prijava za ostale naknade, GRT-Poreska prijava za posebnu republičku taksu i BT-Prijava za boravišnu taksu. Omogućeno je i elektronsko podnošenje Poreske prijave za malog preduzetnika, Obrazac 1007, Akontacija poreza na dohodak, Obrazac 1008 i Godišnje poreske prijave za porez na dohodak, Obrazac 1004.\nPored toga, Poreska uprava RS je ranije pustila u rad i android mobilnu aplikaciju „e-PURS”, pomoću koje poreski obveznici preko svojih mobilnih uređaja mogu pristupiti svojim poreskim evidencijama. Korišćenje i preuzimanje te aplikacije je potpuno besplatno, a aplikacija se može preuzeti sa „Google“ prodavnice upisom naziva aplikacije -“e-PURS”.\nI ovom prilikom apelujem na poreske obveznike da i u narednom periodu u što većem obimu koriste elektronske usluge koje je Poreska uprava RS omogućila i na taj način daju svoj doprinos u borbi protiv širenja korona virusa. Ponavljam, i pored svih ovih mjera, nijedan poreski obveznik u RS ne smije i neće biti uskraćen za bilo koju uslugu koju mu može pružiti Poreska uprava Republike Srpske.\nPrethodni članakOgraničenje kupovine pojedinih namirnica u Srpskoj više nije na snazi\nNaredni članakPOLICIJA U PUNOM KAPACITETU NA TERENU: Lukač poručio da više nema tolerancije


Kako je likvidiran Abu Bakr al Bagdadi - Balkanska\nBAGDAD – Tokom duge potrage za liderom Islamske države, timovi iračke obaveštajne službe obezbedili su ključnu informaciju u februaru prošle godine kada im je jedan od najbližih saradnika Abu Bakra al Bagdadija otkrio kako je on godinama uspevao da izbegne hapšenje, saopštili su irački bezbednosni zvaničnici.\nAbu Bakr al Bagdadi bi ponekad, kako bi izbegao da bude otkriven, sa svojim komandantima seo i vozio se u minibusevima punim povrća i tom prilikom s njima vodio „strateške razgovore”, rekao je Ismael al Etavi zvaničnicima nakon što su ga uhapsile turske vlasti i predale Iračanima.\n„Etavi je pružio dragocene informacije koje su pomogle iračkom timu da popuni slagalicu o kretanju Bagdadija i mestima gde se krio”, rekao je neimenovani irački bezbednosni zvaničnik.\nTaj zvaničnik je za Rojters rekao da je Etavi pružio detalje o petorici muškaraca, među kojima je bio i on, a koji su se u Siriji sastajali sa Bagdadijem, kao i o različitim lokacijama koje su koristili.\nZvaničnici iračke obaveštajne službe smatraju da je Etavi, islamski teolog, bio jedan od petorice najbližih Bagdadijevih saradnika.\nOn se 2006. priključi Al Kaidi, a američke snage su ga uhapsile dve godine kasnije posle čega je osuđen na četiri godine zatvora.\nBagdadi je kasnije Etavija zadužio da pripadnicima Islamske države prenosi verska učenja, kao i da bira komandante.\nNakon kolapsa Islamske države 2017, Etavi je pobegao u Siriju sa suprugom, državljankom Sirije.\nDruga ključna prekretnica dogodila se početkom godine tokom zajedničke operacije u kojoj su agenti američke, turske i iračke obaveštajne službe uhapsile istaknute članove Islamske države, uključujući četvoricu Iračana i jednog Sirijca.\n„Oni su nam otkrili sve lokacije na kojima su se sastajali sa Bagdadijem u Siriji i odlučili smo da zajedno sa CIA angažujemo više ljudi u tim oblastima”, rekao je irački zvaničnik.\nPrema njegovim rečima, sredinom godine Idlib je lociran kao mesto gde se Bagdadi kretao od sela do sela sa svojom porodicom i trojicom bliskih saradnika.\nJedan od doušnika prepoznao je na jednoj pijaci u Idlibu Etavija koji je praćen sve do kuće gde se nalazio Bagdadi.\n„Te informacije smo prosledili CIA i oni su koristili satelit i dronove da osmatraju lokaciju u poslednjih pet meseci”, naveo je zvaničnik.\nPre tri dana, Bagdadi je prvi put napustio tu lokaciju sa svojom porodicom i minibusom se prevezao do obližnjeg sela.\nBagdadi je bežao i od lokalnih neprijatelja u Siriji.\nHajat Tahrir al-Šam, grupa ranije poznata kao Nusra Front koja je dominirala Idlibom, sama je sprovodila potragu za Bagdadijem nakon što su dobili informaciju da se nalazi u toj oblasti.\nNusra Front i Islamska država su bili rivali koji su vodili krvave bitke u Siriji.\nTa grupa je nedavno uhvatila jednog Bagdadijevog saradnika, poznatog kao Abu Sulejman al-Halidi. U pitanju je jedan od trojice muškaraca koji je sedeo pored Bagdadija na poslednjem njegovom objavljenom video snimku.\nHvatanje Halidija je bio „ključ” u potrazi za Bagdadijem, rekao je komandant iz Idliba.\nAmerički predsednik Donald Tramp objavio je u nedelju da je El Bagdadi mrtav.\nBagdadi je poginuo tokom racije američke vojske na severu Sirije pošto se razneo eksplozivom u tunelu, prenosi Tanjug.\nTramp je dodao da je 15 minuta nakon smrti Bagdadija obavljen DNK test kojim je potvrđeno da je to stvarno on.\nPredsednik SAD je rekao i da je Bagdadi praćen nekoliko nedelja i da su operaciju sprovele SAD.\nPrema njegovim rečima, Bagdadi je „umro kao kukavica, plačući i preklinjući za milost”.\nKurdi tvrde da su ubili desnu ruku Bagdadija\nDAMASK – Kurdska milicija u Siriji, Jedinice narodne zaštite, objavila je da je i portparol lidera Islamske države ubijen u zajedničkoj akciji američkih i snaga predvođenih Kurdima na severu Sirije.\nKako je saopšteno, ubijen je Abu al Hasan al Muhadžir, za kog se navodi da je bio desna ruka lidera Islamske države Abu Bakra al Bagdadija, prenosi Rojters.\nSirijske demokratske snage navode da su metu gađale u blizini sirijskog pograničnog mesta Džarablus na osnovu obaveštajnih podataka SDF-a i američke vojske, prenosi Tanjug.\nKomandant SDF-a Mazlum Abdi rekao je da je u pitanju „nastavak prethodne operacije” u kojoj je ubijen lider ekstremističke Islamske države.\nAbdi je portparola Muzhadžira nazvao „desnom rukom” lidera Islamske države.\nGori Notr Dam: Veliki požar na krovu čuvene katedrale u Parizu\nTags: Al Bagdadi, Bagdad, ISIS\nFON danas o doktoratu Siniše Malog


Od 3. januara 2019. garaža "Pionirski park" biće zatvorena - Dan u Beogradu\nNaslovna » BG servis » Od 3. januara 2019. garaža „Pionirski park“ biće zatvorena\nGaraÅ¾a "Pionirski park"\nOd 3. januara 2019. garaža „Pionirski park“ biće zatvorena\nNeko drugi 27. decembar 2018. BG servis Postavite komentar\nOd četvrtka, 3. januara, do sredine februara garaža „Pionirski park“ biće zatvorena zbog radova na rekonstrukciji instalacija.\nIz JKP „Parking servis“ javljaju da je planirano da po okončanju radova korisnicima bude na raspolaganju, u punom kapacitetu, 467 parking mesta. Zbog radova na ovim instalacijama u garaži neće biti struje, osvetljenja, neće raditi sistem naplate, kao ni protivpožarni sistem.\nU ovom periodu biće završeni i radovi na sanaciji delova podnih površina ulaznih i izlaznih koridora, a radiće se i završno bojenje podova i plafona.\n„Parking servis” je uputio apel vozačima da vozila parkiraju na obližnjim lokacijama koje su za to namenjene. (danubeogradu.rs)\nTagovibg servis garaža pionirski park garaže jkp parking servis radovi\nPrethodni Doček Nove godine 2019. u Novom Sadu\nSledeći Ulica otvorenog srca 2019 u Rakovici


Prikazivanje članaka po tagu koncert u Pančevu\nnedelja, 08. decembar 2019. 19:00\nHor Slavista nastupiće u Narodnom muzeju Pančevo 8. decembra\nHor Slavista održaće koncert u Pančevu 8. decembra sa početkom u 19 časova u Svečanoj sali Narodnog muzeja Pančevo. Čućete ruske i srpske narodne pesme, lirske, ljubavne pesme, inspirisane narodnim običajima, pesme iz ratnih vremena, poznate kozačke kompozicije.\nponedeljak, 26. avgust 2019. 13:40\nJelen pivo poklanja Pančevcima koncert Sanje Ilić i grupe Balkanika\nJelen pivo i Apatinska pivara ovog leta u saradnji sa Gradom Pančevom i Turističkom organizacijom Pančevo organizovaće koncert Sanje Ilić i Balkanike u sredu, 28. avgusta na Trgu Đorđa Vajferta sa početkom u 21 čas.\nsreda, 28. avgust 2019. 21:00\nPančevo: Koncert grupe “Sanja Ilić & Balkanika”\nKoncert grupe “Sanja Ilić & Balkanika” održaće se u sredu, 28. avgusta 2019. godine na Trgu Đorđa Vajferta, Pančevo od 21 čas.\nnedelja, 26. mart 2017. 20:00\nKoncert Amire Medunjanin pred Pančevcima (VIDEO)\nPevačica sevdalinki Amira Medunjanin održaće koncert u Pančevu u nedelju, 26. marta u 20 sati u dvorani Kulturnog centra.\nutorak, 07. mart 2017. 20:00\nKoncert “The Frajle” u Pančevu (VIDEO)\nPoznati novosadski sastav “The Frajle” nastupiće u Pančevu, u utorak, 7. marta u 20 sati, u dvorani Kulturnog centra Pančevo.\nutorak, 14. februar 2017. 20:00\nBend “Neverne bebe” pred Pančevcima (VIDEO)\nIz Kulturnog centra u Pančevu će u utorak, 14. februara, od 20 sati, početi promocija novog, sedmog studijskog albuma „Nevernih beba”, koji je, po ocenama mnogih muzičkih znalaca, najbolji u njihovoj dosadašnjoj karijeri.\nnedelja, 14. februar 2016. 20:00\nKoncert benda “Neverne bebe” u Pančevu\nPop rok grupa "Neverne bebe" održaće tradicionalni koncert u Kulturnom centru u Pančevu, u nedelju, 14. februara od 20 sati, povodom Dana zaljubljenih.\npetak, 22. januar 2016. 20:00\nKanda, Kodža i Nebojša Unplugged u Pančevu\nUnplugged koncert beogradskog benda Kanda, Kodža i Nebojša biće održan u petak, 22. januara u 20 časova u Dvorani Kulturnog centra Pančevo.


RTV Mir - CIK: NEMA PRIJAVA ZA UČEŠĆE NA IZBORIMA NA SEVERU\nCIK: NEMA PRIJAVA ZA UČEŠĆE NA IZBORIMA NA SEVERU\nNedelja, 14. april 2019, 19:16\nPRIŠTINA - Rok za prijavu kandidata za predsednika četiri opštine na severu Kosova traje do 18. aprila, a nakon pet dana od početka ovog roka nijedna politička opcija se nije prijavila za vanredne izbore za gradonačelnika Severne Mitrovice, Zubinog Potoka, Zvečana i Leposavića. Srpska lista je najavila svoje učešće dok su iz GI SDP naveli da konačnu odluku o učešću na izborima još uvek nisu doneli.\nNakon što je predsednik Kosova Hašim Tači za 19. maj najavio vanredne izbore za predsednike četiri opštine na severu, Centralna izborna komisija je započela pripremu izbornog procesa. Iz CIK-a je rečeno da se od 9. aprila, kada je započeo rok za prijavljivanje za učešće na izborima, nijedna politička stranka, pojedinac ili građanska inicijativa nije prijavila za učešće na izborima.\n"Mogu da potvrdim da do ovog trenutka nije bilo nijednog političkog subjekta koji je podneo zahtev za potvrđivanje za učešće na izborima. Mi čekamo da do okončanja roka za prijavu, 18. aprila do 24 sata dobijemo prijave od političkih subjekata", rekao je portparol CIK-a Valjmir Eljezi za Kosovapress.\nIz GI SDP ističu da još uvek nisu doneli konačnu odluku o učestvovanju na izborima, jer kako navode, čekaju sastanak sa predsednikom Srbije Aleksandrom Vučićem.\n“GI SDP razmišlja o učešću na izborima, ali konačnu odluku o tome još nismo doneli, sačekaćemo zato što imamo zakazano još par sastanaka, a čekamo i sastanak sa predsednikom Vučićem koji smo javno zatražili, zahtevajući od njega da se sastane sa ostalim predstavnicima Srba koji se bave političkim životom na Kosovu, čekamo taj poziv, pa ćemo na kraju doneti konačnu odluku”, izjavila je potpredsednica GI SDP Ksenija Božović.\nIz Centra za zastupanje demokratske kulture u Severnoj Mitrovici naglašavaju da će sigurno biti kandidata za predsednika četiri opštine, jer po pravilu sve političke opcije čekaju poslednje dane da prijave svoje učešće.\n“Pored Srpske liste koja će sigurno imati kandidate za sve četiri opštine, mislim da će DPK-a imati kandidate, Samoopredeljenje takođe, a što se tiče ostalih srpskih partija, Savez za promenu Srbije je najavio bojkot izbora, tako da će se kandidati opozicije teško prijaviti u ovom izbornom krugu, ali jednostavno mislim da će u svakoj opštini biti po dva kandidata, to je neka naša procena u ovom trenutku”, rekao je izvršni direktor Centra za zastupanje demokratske kulture Dušan Radaković.\nCIK će 22. aprila objaviti listu kandidata, a do 28. aprila biće poznat i njihov redosled na glasačkom listiću. Prijavljivanje za registraciju birača van Kosova će započeti 25. i trajaće do 30. aprila, dok je prijavljivanje za registraciju birača sa posebnim potrebama od 9. do 13. maja. Predizborna kampanja biće održana od 13. do 17 maja. Predsednici četiri opštine na severu Kosova podneli su ostavke nakon uvođenja takse od 100 odsto na robu iz Srbije i BiH.


Hilari Klinton: Podsticaj pomirenju u regionu\nAmerička državna sekretarka Hilari Klinton pozdravila je hapšenje Gorana Hadžića i pohvalila predsednika Tadića, srpske službe bezbednosti i „sve koji su obezbedili da se Hadžić konačno privede pravdi“. U saopštenju Državnog sekretarijata navodi se da Vašington očekuje da Hadžić što pre bude prebačen u Haški tribunal.\n„Ovo hapšenje zatvara užasno poglavlje u istoriji regiona, i pokazuje predanost Srbije pomirenju i vladavini prava – što su ključni elementi za napredak ka prijemu u Evropsku uniju. Snažna poruka je upućena onima širom sveta koji bi da krše zakon i napadaju civile – nećete pobeći pravdi. Nijedna od 161 osobe protiv kojih je Haški tribunal podigao optužnice zbog teškog kršenja medjunarodnog humanitarnog prava nije uspela da izbegne pravni proces tog suda. Ovo hapšenje je najnoviji dokaz delotvornosti medjunarodne pravde“, navodi se u saopštenju.\n„Izražavamo najdublje saučešće i u mislima smo uz sve žrtve zločina koji se pripisuju Hadžiću. Nadamo se da će ovo hapšenje biti podsticaj trajnom miru i pomirenju, što će dovesti do stabilne i prosperitetne budućnosti za ceo region“, zaključuje američka državna sekretarka Hilari Klinton.


EU i Rusija spremne da sarađuju uprkos razlikama i nedostatku poverenja | EurActiv Serbia\nRusija i Evropska unija žele da pronađu načine za saradnju uprkos dubokim razlikama i krizi poverenja, izjavilii su 5. februara u Moskvi šefovi evropske i ruske diplomatije Žozep Borel i Sergej Lavrov. Visoki predstavnik EU je izrazio nadu da će ruska vakcina protiv kovida-19 uskoro moći da se koristi i u zemljama Unije. Borel je rekao da još nema predloga za uvođenje novih sankcija Rusiji, a Lavrov je ocenio da EU za sada ostaje nepouzdani partner.\nBorel je na zajedničkoj konferenciji za novinare ocenio da su odnosi EU i Rusije proteklih godina bili obeleženi "fundamentalnim razlikama i nedostatkom poverenja" i da jedni druge gledaju više kao konkurente i suparnike nego kao partnere.\n"A ipak, EU je najveći trgovinski partner Rusije i najveći izvor stranih direktnih investicija", rekao je Borel.\nDodao je da postoje teme na kojima se može i mora zajedno raditi, navodeći posebno kulturu, istraživanja, zdravlje, korona virus, klimu, objavljeno je na sajtu Evropske službe za spoljne poslove.\n"I dalje će postojati neslaganja o nekoliko pitanja, ali moramo da tražimo oblasti u kojima možemo da se dogovorimo i sarađujemo", kazao je Borel.\nVisoki predstavnik EU je pre susreta sa Lavrovim rekao da su odnosi Rusije i EU na "najnižem nivou" zbog slučaja ruskog opozicionara Alekseja Navaljnog, ali da "podizanje zida tišine nije opcija".\nŠef ruske diplomatije je rekao da je Rusija spremna da nastavi politički dijalog, ocenivši da su današnji razgovori pokazali da je to "korisno bez obzira na sve", prenela je ruska agencija TASS.\n"Izrazili smo spremnost da sarađujemo na pragmatičan način tamo gde postoji zajednički interes, gde je to isplativo za obe strane", rekao je Lavrov, navodeći kao primer borbu protiv terorizma i trgovine narkoticima.\nLavrov je, međutim, rekao da se EU u ovom trenutku još ne može smatrati pouzdanim partnerom i da se sve više ponaša kao SAD, ali da se nada da će EU na kraju pažljivo razmotriti svoje "vitalne interese".\nKomentarišući mogućnost da EU uvede sankcije Rusiji zbog hapšenja opozicionara Alekseja Navaljnog, Lavrov je rekao da je Moskva već "navikla na jednostrane sankcije EU koje nemaju legitimnu osnovu".\n"Stoga, mi svoj život organizujemo polazeći od toga da EU nije pozudan partner, bar u ovom trenutku", rekao je ruski ministar.\nLavrov je rekao da zapadne zemlje, umesto što se fokusiraju na nedavne proteste u Rusiji, treba da traže istinu šta se desilo Navaljnom, dodajući da ni ruski ni nemački lekari nisu našli tragove otrova u njegovom telu.\nPored toga, naveo je, ni zapadne zemlje ni Organizacija za zabranu hemijskog oružja nisu obezbedile tražene uzorke, što je "neprihvatljivo".\n"Ako naši partneri veruju da mi ne zaslužujemo informacije koje bi potvrdile njihove optužbe protiv ruskih vlasti, to će biti na njihovoj savesti. Mi se zalažemo za iskrenost i transparentnost", rekao je Lavrov.\nŠef evropske diplomatije je rekao da još nema formalnog predloga za nove sankcije EU protiv Rusije, ali da će zvaničnici EU razgovarati o odnosima Unije i Rusije na Samitu EU u martu.\nBorel je preneo Lavrovu "duboku zabrinutost" zbog hapšenja ruskog opozicionara i tražio njegovo oslobađanje, kao i nepristrasnu istragu o njegovom trovanju.\n"Uz puno poštovanje suvereniteta Rusije i njene odgovornosti u ispunjavanju međunarodnih obaveza, EU smatra da su pitanja koja se tiču vladavine prava, ljudskih prava, civilnog društva, političkih sloboda centralna za zajedničku budućnost", rekao je Borel.\nNavaljnom je 5. februara počelo drugo suđenje za klevetu, tri dana nakon što je osuđen na dve godine i osam meseci zatvora zbog kršenja ranije uslovne kazne.\nNavaljni je optužen za širenje "uvredljivih" informacija protiv veterana koji je podržao ustavni referendum kojim su povećana ovlašćenja predsednika Vladimira Putina.\nBorel se nada odobrenju ruske vakcine u EU\nKad je reč o pandemiji korona virusa i vakcinama, Borel je izjavio da je ruska vakcina protiv korona virusa Sputnjik V "dobra vest za čovečanstvo", dok je Lavrov istakao želju Rusije da sarađuje u toj oblasti sa Zapadnjacima, preneo je AFP.\n"Nadam se da će Evropska agencija za lekove moći da potvrdi efikasnost ove vakcine kako bi mogla da se koristi i u članicama EU", izjavio je šef evropske diplomatije, dodajući da će to biti dobre vesti jer se Unija suočava sa manjkom vakcina.\nLavrov je istakao da ima "kontakte" sa Vašingtonom kako bi se "utvrdilo da li postoji mogućnost zajedničkog rada", dok je u EU "nekoliko zemalja zainteresovano za proizvodnju te vakcine".


Dinamo šampion Gradske lige, plasman u peti rang izborio i Borac | Novosadski informativni portal 021\n09:34 > 09:36\nDinamo je kroz prvenstvo bio pri vrhu tabele, ali je svoju poziciju na prvom mestu zacementirao od 17. kola i čuvao je do kraja šampionata.\nU 26 odigranih utakmica Dinamo je upisao 67 bodova, postigao 86 golova, a primio 27. Iako ima najefikasniji napad u šampionatu, Dinamo će morati da radi na učvršćivanju odbrane ukoliko nastoji da ostvari uspeh i u petom rangu.\nPlasman u Novosadsku ligu izborio je i drugoplasirani Borac, koji je imao tri boda manje od prvaka. Oni su postigli samo četiri gola manje od Dinama, ali su zato imali efikasniju odbranu - primili su svega 15 golova.\nNa trećem mestu u šampionatu nalazi se Miletić, dok je iza njega Proleter.\nVinogradar, koji je dobro startovao sezonu, nije uspeo da održi kontinuitet pobeda i sezonu završava na petom mestu.\nNa dnu se nalaze Moskva, Železničar i Sloga, koja je postigla samo 17, a primila čak 132 gola.


Mjestimično vlažni kolovozi - Televizija K3\nU Republici Srpskoj i Federaciji BiH jutros se saobraća po suvim i mjestimično vlažnim kolovozima, a iz Auto-moto saveza Republike Srpske vozačima skreću pažnju na učestale odrone kamenja i zemlje na kolovoz, posebno na dionici Brod na Drini – granični prelaz Hum/Šćepan Polje, gdje je putnički saobraćaj otežan, a za teretna vozila obustavljen.\nZbog radova, izmijenjen je režim odvijanja saobraćaja na magistralnom putu Modriča jedan – Vukosavlje /Jakeš/ – Podnovlje – Šešlije – Johovac – Rudanka -Doboj – granica Republike Srpske/FBiH /Karuše/.\nSav teretni saobraćaj se preusmjerava na auto-put, iz pravca Gradiške na petlju Aleksandrovac, iz pravca Banjaluke vozila kod Hotela “Ćubić”, iz pravca Prnjavora na petlju Drugovići, a iz pravca Srpca na petlju Laktaši.\nZabranjen je saobrćaj za teretna vozila ukupne mase veće od 30 tona preko nadvožnjaka na dionici magistralnog puta Klašnice dva – Šargovac u mjestu Trn.\nNa dionicima puta međuentitetska linija Stanić Rijeka – Doboj – granični prelaz Brod i međuentitetska linija Ledenice – Crkvine – Doboj – međuentitetska linija Karuše kreće se prevoz vangabaritnog tereta.\nU toku su radovi i na izgradnji male hidroelektrane, zbog čega je izmijenjen režim u odvijanju saobraćaja na dionici magistralnog puta Kotor Varoš – Obodnik.\nSaobraćaj je zbog klizišta obustavljen na regionalnom putu Mrakovica – Gradiška, na dionici dionici Mrakovica – Podgradci.\nNa dijelu regionalnog puta Ugljevik – Glavičice u rejonu Starog Ugljevika zbog aktiviranja klizišta, saobraćaj se odvija otežano, jednom trakom. Preporučuje se svim učesnicima u saobraćaju da za kretanje koriste alternativne pravce.\nNa području FBiH u toku su radovi u tunelu Crnaja na dionici Konjic – Jablanica, gdje se saobraća naizmjenično, jednom trakom, uz regulaciju semaforima. U noćnim satima, od 23.00 do 4.30, na ovoj dionici saobraćaj se obustavlja.\nNa magistralnom putu Prozor – Jablanica saobraćaj je obustavljen zbog radova u tunelu “Jasen”.\nPutnička i manja teretna vozila saobraćaju obilaznicom oko tunela, dok se vozila teža od 7,5 tona, izuzev autobusa, usmjeravaju na alternativne pravce Mostar – Široki Brijeg – Posušje – Tomislavgrad – Kupres – Bugojno i Mostar -Sarajevo – Busovača – Novi Travnik – Bugojno.\nU toku su radovi i na dionicama Drvar – Bosansko Grahovo, Živinice – Banovići i Kaonik – Gromiljak.\nUlazak u BiH za strane državljane omogućen je uz negativan pi-si-ar /PCR/ test na virus korona koji ne smije biti stariji od 48 časova. /\nEU uvodi nove sankcije Rusiji zbog NavaljnogZvezda protiv Žalgirisa večeras igra zaostali meč


Rusi počistili teroriste — Amerikanci bi da pokupe kajmak - 23.10.2017, Sputnik Srbija\nPortparol ruskog Ministarstva odbrane general-major Igor Konašenkov ocenio je da su izjave predstavnika američke administracije o „fantastičnoj pobedi“... 23.10.2017, Sputnik Srbija\n11:27 23.10.2017 (Osveženo: 13:44 23.10.2017)\n© REUTERS / Goran Tomasevic Borci Sirijskih demokratskih snaga u Raki\nPortparol ruskog Ministarstva odbrane general-major Igor Konašenkov ocenio je da su izjave predstavnika američke administracije o „fantastičnoj pobedi“ Sirijskih demokratskih snaga nad snagama DAEŠ-a u gradu Raki, uz podršku vazdušnih snaga međunarodne koalicije koju predvode SAD, „u najmanju ruku čudne“.\n„Na osnovu poruka iz Vašingtona, dalo bi se zaključiti zaključiti da su Amerikanci oslobodili 87 odsto teritorije Sirije koju su pod svojom vlašću držali teroristi, i da su oni, isterivanjem DAEŠ-a iz iračkog grada Mosula i oslobađanjem Rake, uništili islamski kalifat“, rekao je Konašenkov.\nOn je podsetio da je u Raki pre rata živelo oko 200 hiljada ljudi, a tokom petomesečne operacije oslobađanja — manje od 45 hiljada.\n22 Oktobar 2017, 16:27\n„Poređenja radi, u Dejr el Zoru s predgrađima pre rata je živelo više od pola miliona ljudi, a čitavu tu teritoriju su za 10 dana oslobodile sirijske trupe, uz podršku ruskih vazduhoplovnih snaga“, naglasio je Konašenkov.\nRuska avijacija presudila DAEŠ-u\nU razgovoru za Sputnjik, istoričar Nemanja Starović podseća da je, uprkos pokušajima američkih medija da najnovije događaje prikažu kao ključne za kraj rata u Siriji, prelomni trenutak u toj krizi bilo uključivanje ruskih Vazdušno-kosmičkih snaga u borbena dejstva.\n„Potpuno je jasno da je kraj tzv. Islamske države u Siriji zapravo počeo u septembru 2015. godine. SAD su morale da pronađu način da tome pokušaju da naprave neku vrstu protivteže — to je bio Mosul, a sada se već nekoliko meseci vodi trka za ovladavanje istokom Sirije, i ta trka ovih dana ulazi u završnu fazu. Grad Raka jeste trenutno pod kontrolom Sirijskih demokratskih snaga, ali i dalje ostaje otvoreno pitanje ko će tim gradom zaista upravljati“.\nStarović, naime, podseća da su Sirijske demokratske snage, koje mahom čine Kurdi, pre početka oslobađanja Rake obećale lokalnim liderima arapskih plemena, koji su uglavnom lojalni režimu u Damasku, da će im predati grad nakon što iz njega isteraju teroriste.\nMale šanse za nove sukobe\nOn dodaje da je taj deo Sirije na neki način već teritorijalno podeljen između vlade i pobunjeničkih grupa, i da su šanse da u toj zemlji nakon pobede nad islamistima izbiju nove oružane čarke, ili se ponovo rasplamsa građanski rat, veoma male.\n„Mislim da smo bliži kraju oružanih sukoba i velikih vojnih operacija nego eskalaciji. Međutim, to je Bliski istok, i svaki negativan scenario ostaje u igri. Potrebna je doza opreza, pre svega jer se situacija u Iraku usložnjava. Što se same Sirije tiče, mislim da je pozicija vlade u Damasku sada relaksirana i da je postigla većinu ciljeva, naravno uz veliku pomoć Ruske Federacije, tako da je režim u Damasku trenutno poslednji kojem bi bilo u interesu da čini bilo kakve korake u pravcu neke dalje eskalacije konflikta“.\nMinistarstvo odbrane Rusije saopštilo je u nedelju da je američko bombardovanje Rake poslednjih meseci najviše bilo nalik bombardovanju Drezdena 1945, u kojem je poginuo veliki broj civila.\n„Raka se nije ni ohladila od bombi, a iz Vašingtona, Pariza i Berlina već stižu najave o izdvajanju desetina miliona dolara za obnovu. Takvu velikodušnost bi trebalo pozdraviti, ali mi imamo pitanja — pre svega, zašto se Zapadu toliko žuri da pošalje finansijsku pomoć?“, upitao je general major Igor Konašenkov, i odmah dao i odgovor: Zapad, kaže on, želi da što pre prikrije tragove „varvarske vazdušne kampanje“, u kojoj su pod ruševinama Rake sahranjene hiljade civila.\nNovac donatora razgrabe državne agencije i konsultanti\nNemanja Starović kaže da je očekivano da će ogroman novac sada da se slije ne samo u Raku već i u druge sirijske gradove, ali mahom one koje kontrolišu snage bliske vlastima u Vašingtonu.\n„Bliska istorija nas je naučila tome da projekti rekonstrukcije ratom razorenih područja predstavljaju jedan zaista opasan mehanizam za odlivanje novca iz budžeta država donatora — to smo videli na primeru Avganistana, još izraženije u Iraku… Veći deo novca završi u rukama posredničkih državnih agencija, raznih konsultantskih kuća i tako dalje, a manji deo se uloži u konkretnu obnovu rekonstrukciju. U nekim slučajevima se desi da čak ni deseti deo novca ne bude utrošen na ono za šta je namenjen“, kaže Starović.\nObnovom Rake, zapadna koalicija zapravo podržava separatističke ideje — želi da taj grad pretvori u „drugu prestonicu Sirije“, koja ne bi bila pod kontrolom predsednika Bašara el Asada, izjavio je visoki zvaničnik Saveta Federacije Rusije Franc Klincevič.\nSirijska država će se promeniti\nU osvrtu na tu izjavu, Nemanja Starović za Sputnjik kaže da smatra da su šanse da se takav scenario realizuje veoma male, pre svega jer Raka kao grad ni pre rata nije imala neki naročiti značaj u Siriji — ali dodaje da će sirijsko državno ustrojstvo, kada sukobi napokon prestanu, sigurno doživeti ogromnu transformaciju.\n„Konačno vidimo kraj tzv. Islamske države u Siriji, u smislu prestanka kontrole terorista nad velikim delovima teritorije te zemlje. Međutim, ono što je izvesno je da u slučaju uspostavljanja konačnog političkog rešenja u narednim mesecima, Sirija neće moći da nastavi da funkcioniše kao potpuno unitarna država — stanje na terenu će morati na neki način da bude preslikano i na političke prilike — da li kroz federalizaciju, formalnu ili neformalnu, videćemo. Sigurno je i da će Kurdi imati određen stepen autonomije, odnosno samouprave, na severu zemlje. Međutim, ono što je trenutno najbitnije reći jeste da legitimna sirijska vojska drži pod kontrolom najveći deo Sirije. Ako govorimo o broju stanovnika, odnosno ako uzmemo u obzir činjenicu da je veći deo te zemlje pustinja, onda možemo da kažemo da trenutno 70 odsto stanovništva Sirije živi na teritorijama koje su pod kontrolom vlade u Damasku“, kaže Starović za Sputnjik.\nPortparol Ministarstva odbrane Rusije general-major Igor Konašenkov podsetio je da je poslednjih godina Ruska Federacija više puta apelovala na SAD i najuticajnije evropske zemlje da pošalju humanitarnu pomoć u Siriju, i čak dostavljala spiskove najugroženijih gradova i naselja, bez podele Sirijaca na „dobre“ i „loše“. Međutim, svaki put je odgovor Vašingtona, Berlina, Pariza i Londona bio isti: ne možemo i nećemo, rekao je portparol ruskog Ministarstva odbrane.


Tema: Kako do akcija vojske SCG\n03.03.2005., 22:23 #1\nDa li neko zna kako doći do akcija koje se ovih dana dele licima na službi u vojsci,vojnim penzionerima i članovima njihovih porodica.Radi se o akcijama na nepokretnosti koje koristi vojska a izgradjivane su parama svih nas,pa je malo bez veze da javnost nije više upoznata sa tim.Da li obični ljudi imaju pravo na ove akcije ?\n12.03.2005., 22:13 #2\nRe: Kako do akcija vojske SCG\nNe znam odakle ti ta informacija.U Beogradu su nas uputili u Agenciju za privatizaciju,a tamo su nam rekli da ce to biti tek 2007.godine.\n21.03.2005., 15:24 #3\ndani.i je u pravu... sledeci krug privatizacije ce biti 2007.god. i pravo na akcije ce imati sva punoletna lica, za dodatne informacije mozete se obratiti i Udruzenju malih akcionara www.umasrbije.com\nAutor Prvoborac u forumu Politika\nPoslednja poruka: 23.09.2008., 15:05\nkako danas izgleda sluzenje vojske?\nAutor gost 8170 u forumu Vojska, policija i avijacija\nPoslednja poruka: 12.03.2007., 22:59


Nikšić: Nema raskola u TK, Bijedić je faktički otišao iz SDP-a - Bportal.ba - Najvažnije vijesti iz BiH\nNikšić: Nema raskola u TK, Bijedić je faktički otišao iz SDP-a\nPredsjednik SDP-a BiH Nermin Nikšić je prije početka sjednice kazao novinarima da bi danas trebalo da bude okončano konstituiranje Glavnog odbora izborom njegovog rukovodstva – predsjednika i potpredsjednika, te izbor potpredsjednika SDP-a, generalnog sekretara i članova predsjedništva SDP-a BiH.\n– Nakon toga će biti mala pauza, a onda ćemo septembar i oktobar posvetiti uređivanju odnosa u kantonalnim, regionalnim, općinskim i gradskim organizacijama tako da, po našem planu, do kraja oktobra završimo izborni proces, izborne cikluse u SDP-u kako bi se mogli posvetiti pripremi za lokalne izbore – naveo je Nikšić.\nNa novinarsko pitanje u vezi sa “raskolom“ u SDP-u u Tuzlanskom kantonu, Nikšić je kazao da raskola u SDP-u nema, te da su SDP-u ostali SDP-ovci.\n– Oni koji su smatrali da ne trebaju biti dio priče SDP-a su izabrali da sarađuju sa SDA. Ne možemo govoriti o nekom raskolu ako od 10 zastupnika dva se odluče da budu dio parlamentarne većine sa SDA i SDA-ovim partnerima – naveo je Nikšić.\nDodao je da su se oni koji podržavaju vlast sa SDA “sami diskreditovali i pokazali gdje im je mjesto“.\n– Pa ne možete sjediti na dvije stolice nikako. Oni koji su odabrali da budu dio priče sa SDA, bilo da je podržavaju, bilo da daju ministre, bilo da glasaju za to, ne mogu biti dio priče SDP-a. To je njihovo opredjeljenje – smatra Nikšić.\nUpitan u vezi sa Enverom Bijedićem, odgovorio je da je on “već otišao praktično iz SDP-a i zvanično će se to vidjeti vrlo brzo“.\nOznačeno: enver bijedić, nermin nikšić, sdp\nNe popušta: Dodik uputio dopis strankama na memorandumu s obilježjima BiH i RS\nPosted on 11. Decembra 2018. Author Devleta Osmanagic\nMilorad Dodik, predsjedavajući Predsjedništva BiH, otkazao je danas radni sastanak u zgradi Predsjedništva. Dodik je, navodno, insistirao da se pored zastave BiH nađe i zastava RS, što nije prihvaćeno od druge dvojice članova Predsjedništva. Nakon toga je tražio i da se izbaci zastava BIH, što također nije prihvaćeno. Dodik je potom pozvao da stranke pismenim […]\nU okviru Programa pomoći Ministarstva vanjskih poslova SAD u oblasti borbe protiv terorizma (ATA), Ambasada SAD u BiH donirala je Državnoj agenciji za istrage i zaštitu (SIPA) specijalnu informatičku opremu koja će se koristiti prilikom istraga i prikupljanja i evidentiranja dokaza u borbi protiv terorizma. Opremu je uručio ataše za sigurnost u Ambasadi SAD u […]\nUklonjena ploča u Srebrenici na kojoj je napisano da su zločine nad Srbima počinile “muslimanske horde”\nU Srebrenici je danas uklonjena spomen-ploča koju su nedavno postavili aktivisti Udruženja građana “Istočna alternativa” na zgradu bivše policijske stanice. Na ploči je sramno bilo ispisano da su zločine nad Srbima u Srebrenici počinile “muslimanske horde”. Nakon uklanjanja predsjednik Udruženja Vojin Pavlović je najavio da će to prijaviti Stanici javne bezbjednosti. On je rekao da […]\nBačena bomba pred zgradu na Paša Bunaru


STANOJEVIĆ PRED PROLETER\nAutor: Glas javnosti 06.11.2021. u 16:45\nTrener fudbalera Partizana Aleksandar Stanojević rekao je danas da igračima nije potreban motivacioni govor pred meč protiv Proletera.\n"Svakog dana radimo, pričamo o tom takmičarskom duhu, menjamo dosta igrača, jer želimo da svi osećaju da su deo grupe. Teško da bi to izdržalo 12-13 igrača. Taj pritisak da moramo svaki put da budemo na maksimumu je izuzetno težak", rekao je Stanojević na konferenciji za novinare u Beogradu.\n"Na dobrom smo putu, prezadovoljan sam momcima, kako oni to prihvataju, kako su fokusirani. Imaju jedan cilj ispred sebe i oni idu sami ka tom cilju", dodao je on.\nFudbaleri Partizana, posle remija u Gentu, sutra dočekuju ekipu Proletera u utakmici 16. kola Super lige Srbije.\nPartizan je lider šampionata sa 43 boda, dok je Proleter deseti sa 17 osvojenih bodova. Biće to poslednji meč pred reprezentativnu pauzu, pa je novinare zanimalo da li Stanojević sprema neki poseban motivacioni govor.\n"Oni su maksimalno fokusirani i znaju šta nam znači svaka utakmica. Ubedjen sam da će izaći maksimalno motivisani i da neće trebati nikakav motivacioni govor", rekao je Stanojević.\nPartizan ima skor 11:0 sa Proleterom, ali je Stanojević podsetio da je poslednji meč protiv tog kluba u Humskoj bio težak.\n"Nisam znao taj podatak... Ja sam uvek oprezan, jer ne može uvek da ide na taj način. Svaka utakmica je posebna. Prošli put smo ovde teško pobedili, ta utakmica je mogla da ode u drugom pravcu", rekao je Stanojević.\nTrener Partizana će tek posle današnjeg treninga odlučiti koji tim će izvesti protiv Proletera, ali je naveo da sigurno ne može da računa na Zdjelara i Šćekića.\nUtakmica Partizan - Proleter igra se sutra od 20.15 na stadionu u Humskoj.


25. Sep 2000 16:35 (GMT+01:00)\nDa li je Bulatović pošle noći podneo ostavku pa se predomislio "pod pritiskom iz vojnog vrha"\nPODGORICA - Momir Bulatović, savezni premijer i predsednik SNP, u noći između nedelje i ponedeljka podneo je ostavku na državnu i partijsku funkciju, ali je kasnije povukao, "pod pritiskom iz vojnog vrha", javila je u ponedeljak podgorička agencija Montena-faks.\nNije ostavka, već glasine\nBEOGRAD - "Momir Bulatović nije podneo ostavku na mesto saveznog premijera. Ovu glasinu lansirao je MUP Crne Gore, čime je pokazao da je glavna kuhinja koja se bavi i onim što je unutrašnja stvar jedne partije. Ovim neistinama još jednom je dokazano da je Crna Gora policijska država", izjavio je za "Glas" Zoran Žižić, potpredsednik SNP. "Netačne su i priče da je Predrag Bulatović spreman da sarađuje s Vojislavom Koštunicom, ukoliko on pobedi na izborima".\nKako agencija navodi, "prema pouzdanim saznanjima dobijenim iz najužeg vrha SNP-a", tokom minule noći, "Slobodan Milošević je, posle spoznaje o katastrofalnom izbornom rezultatu, ultimativno tražio od Momira Bulatovića da preko vojnog vrha i generala Pavkovića 'obezbedi' još 100 hiljada glasova iz Crne Gore".\nTražena je, kako je objavila Montena-faks, "podrška" i od Predraga Bulatovića, kako bi svojim autoritetom doprinio realizaciji novog Miloševićevog zahteva, ali on nije prihvatio, ni posle ubeđivanja od strane komandanta Druge armije Milorada Obradovića.\nPrema istom izvoru, Momir Bulatović je, "pošto nije mogao da ispuni Miloševićev zahtev", podneo ostavku na mesto premijera i na funkciju prvog čoveka SNP-a.\nNapominjući da je, "pod pritiskom iz vojnog vrha", Bulatović u međuvremenu povukao ostavku, Montena-faks precizira da se on u toku prepodneva još nalazio u prostorijama Druge armije VJ u Podgorici i ističe da je njen komandant, general Milorad Obradović "naredio rukovodstvu SNP da bez njegove saglasnosti ne daju nikakva saopštenja o rezultatima izbora".


The Prodigy u septembru u Beogradu - Dan u Beogradu\nNaslovna » BG svaštara » Drugi pišu » The Prodigy u septembru u Beogradu\nNeko drugi 10. januar 2012. Drugi pišu Postavite komentar\nPopularna engleska grupa The Prodigy vraća se u Srbiju u septembru kada će nastupiti na Kalemegdanu.\nČlanovi popularnog britanskog sastava najavili su na zvaničnom sajtu da će 15. septembra na Kalemegdanskoj tvrđavi organizovati svoj festival „Warriors Dance“. To će biti treće izdanje ovog festivala, koje je prvi put održano 2009. godine u Japanu, godinu dana kasnije u Engleskoj, a zamišljeno je kao jednodnevno slavlje elektronske muzike. Na prethodnim izdanjima ovog festivala, osim grupe Prodigy nastupale su i grupe Pendulum, Hadouken!, Chase & Status….\nOvdašnja publika poslednji put je imala priliku da uživo vidi i čuje britanski trio na Exitu 2009. godine, a od poslednjeg nastupa u Beogradu prošlo je sedam godina. (Politika)\nTagovibg svaštara drugi pišu festival kalemegdan the prodigy\nPrethodni Predstava „Čarobna šuma“ u Delta City teatru\nSledeći Monohromatski svet


PODELA KOSOVA I METOHIJE – IZNUĐENO REŠENJE NASILNE I JEDNOSTRANE SECESIJE\nU članku se analizira podela teritorije kao moguće rešenje nasilne i jednostrane secesije Kosova i Metohije. Autor ukazuje na događaje koji oblikuju stvaranje atmosfere u kojoj se 2018. godina označava kao ključna za rešavanje konflikta. Široka debata koja je pokrenuta inicijativom predsednika Republike ponovila je čitav spektar mogućih rešenja za mirno rešavanje probelema secesije: od zagovaranja različitih kon/federalnih modela, realnih unija, podeljene nadležnosti, zamrznutog konflikta sve do podele. Prvi deo rada ukazuje na teorijske stavove koji objašnjavaju uzroke, faze i tehnike otcepljenja, raspravljaju o ne/pravednosti secesije, motivima i postupcima drugih država i međunarodnih organizacija u kontekstu prakse različitih secesionističkih pokreta i primera Kosova i Metohije. U drugom delu konstatuje se da se proces “normalizacije” odnosa i angažovanje međunarodne zajednice i EU odvija na štetu Srbije. Nizom akata vlasti Srbije su pokazale konstruktivan pristup rešavanju problema. Privremeni organi otcepljene pokrajine nisu ispunile obaveze preuzete Briselskim sporazumom. Zaključuje se da je na delu puzeće priznanje otcepljene pokrajine kroz proces pregovaranja za pristupanje EU. Autor objašnjava da ne treba potpisati obavezujući sporazum Beograda i Prištine koji bi otcepljenoj pokrajini garantovao stolicu u OUN jer bi to faktički značilo zaokruživanje međunarodnog subjektiviteta otcepljene teritorije i formalno priznavanje nezavisnosti. EU ucenjuje Srbiju da priznavanjem otcepljene teritorije reši konflikt, najavama da bi suprotno blokiralo pristupanje Srbije EU. Autor dokazuje da SAD i EU odobravaju i podstiču albansku stranu da odbija pregovore, blagonaklono gledaju na neizvršavanje dogovorenih obaveza, na getoizaciju Srba, kršenje njihovih osnovnih prava, ugrožavanje njihove slobode, imovine i bezbednosti. Upozorava se da je intervencijom stranih sila i kršenjem niza međunarodnih normi dekomponovan prostor Balkana i stvoren niz nestabilnih i nefunkcionalnih država. Predlaže se sazivanje međunarodne konferencije pod patronatom OUN uz učešće EU, SAD, Rusije i Kine i rešavanje problema. U prvoj fazi moralo bi se obezbediti povratak imovine i interno raseljenih lica, formiranje autonomne zajednice Srba na Kosovu i Metohiji. U drugoj fazi strane bi direktno trebale da razgovaraju o modelu koji i albanskoj strani garantovao status široke samostalnosti u upravljanju pokrajinom, a srpskoj garanciju suverenosti i teritorijalnog integriteta. Ako se rešenje ne bi postiglo trebalo bi razgovarati o podeli kao iznuđenom, a ne najboljem rešenju.\nstvarnje nove države\nPERIODIKA Nacionalni interes 3/2017 УДК 32(497.11):323.173(497.115) 137-157


„Ćiro“ stigao na željezničku stanicu | 058.ba\n„Ćiro“ stigao na željezničku stanicu\nSRNA - Jovana Borovčanin - 01. jula 2017.\t058.ba\nVIŠEGRAD – Turistički voz „Ćiro“ stigao je danas sa turistima na željezničku stanicu u Višegrad i ozvaničio početak vožnje u ljetnoj sezoni na uskotračnoj pruzi.\nU kabinetu načelnika opštine Mladena Đurevića predstavnici željeznica Republike Srpske i Srbije potpisali su ugovor o korištenju uskotračne pruge Višegrad – Vardište kako bi vozovi dolazili u Višegrad.\nIzvršni direktor poslova infrastrukture Željeznica Republike Srpske Boško Prelić rekao je da je potpisan sporazum o regulisanju međusobnih odnosa povodom ustupanja dijela željezničke infrastrukture turističke pruge Vardište–Višegrad sa „Srbija vozom“.\n„Vozovi će saobraćati svaki dan i biće redovne linije ukoliko bude bilo zainteresovanosti putnika“, dodao je Prelić.\nOn kaže da se stanovništvo u Višegradu raduje dolasku voza, te istakao da je vrlo bitno da voz saobraća kako bi turisti imali i taj ugođaj.\nGeneralni direktor „Srbija voza“ Jugoslav Jović rekao je da je poslije dužeg vremena voz stigao u Višegrad.\n„Od prošle godine smo pokušavali da to sprovedemo u djelo, ali evo danas smo napravili dobar dogovor sa kolegama iz Republike Srpske, potpisali smo ugovor za pristup infrastrukturi i nema nikakvih smetnji da voz nastavi sa svojom vožnjom, čak i svakodnevno“, istakao je Jović.\nDirektor Turističke organizacije Opštine Višegrad Olivera Todorović rekla je da je čarobni turistički krug u Višegradu oživio.\n„Ovo je jedan od najljepših turističkih proizvoda u regionu. Naš načelnik će sve učiniti da ova garava ćirina lokomotiva hukće i dovodi turiste do Višegrada“, istakla je Todorovićeva.\nĐurević je istakao da ta turistička atrakcija mnogo znači za turizam Višegrada i da se nada da će što više puta voz dolaziti u Višegradu na zadovoljstvo svih Višegrađana.


Građani Srbije ipak ne mogu u Crnu Goru - 01.06.2020, Sputnik Srbija\nCrna Gora je od ponoći otvorila granicu sa Srbijom, ali državljani Srbije i dalje ne mogu u tu državu čak ni sa negativnim pi-si-ar testom, javlja reporterka... 01.06.2020, Sputnik Srbija\n11:15 01.06.2020 (Osveženo: 11:25 01.06.2020)\nCrna Gora je od ponoći otvorila granicu sa Srbijom, ali državljani Srbije i dalje ne mogu u tu državu čak ni sa negativnim pi-si-ar testom, javlja reporterka RTS-a. Granični prelaz Jabuka između Srbije i Crne Gore je od jutros gotovo pust.\nOd ponoći je Crna Gora otvorila sve granice sa susednim državama i sa Srbijom, ali na spisku država čiji građani mogu da uđu bez karantina ili pi-si-ar testa i dalje nema Srbije.\nSpisak je ažuriran, pa na njemu više nisu ni Severna Makedonija i Irska, jer je u tim zemljama stopa aktivnih slučajeva virusa korona porasla.\nAerodromi u Podgorici i Tivtu od danas su otvoreni, ali ne i za avione iz Srbije, prenosi Tanjug.\nAerodromi u Podgorici i Tivtu otvoreni su za zemlje u kojima je stopa aktivnih slučajeva virusa korona manja od 25 na 100.000 stanovnika, saopštila je kompanija Aerodromi Crne Gore.\nU saopštenju objavljenom na Fejsbuku navodi se da su na listi zemalja Slovenija, Hrvatska, Slovačka, Gruzija, Švajcarska, Albanija, Austrija, Norveška, Monako, tzv. Kosovo, Nemačka, Grčka, Mađarska, Danska, Litvanija, Letonija, Azerbejdžan, Luksemburg, Bosna i Hercegovina, Bugarska, Izrael, Češka, Finska i Estonija.


POČETNA LOKALNE VESTI // POŽAREVAC Gradu Požarevcu računarska oprema\nGrad Požarevac učesnik je pilot projekta „Unapređenje poslovne klime u Srbiji“ koji ima za cilj povećanje vidljivosti industrijskih zona u Srbiji, kroz saradnju sa RGZ-om kao i unapređenje rada kroz razmenu iskustava sa partnerima iz Švedske.\nProjekat sprovode Republički geodetski zavod i Švedska agencija za međunarodni razvoj i saradnju (SIDA) i Švedske agencije za kartografiju, katastar i registraciju zemljišta – Lantmateriet i 11 gradova i opština u Srbiji, među kojima je i Požarevac.\nKroz projekat će biti izrađena posebna platforma u kojoj će biti predstavljene i opisane sve industrijske zone u 11 gradova i opština sa kompletnom infrastrukturom i ostalim podacima koji su značajni za investitore. Kako se čitav proces nalazi u završnoj fazi, u prostorijama Republičkog geodetskog zavoda organizovana je podela računarske opreme za učesnike, dok je prethodnih nedelja sprovedeno izveštavanje vezano za aktivnosti na projektu. Na skupu koji je organizovan prilikom podele računarske opreme prisustvovali su direktor RGZ-a mr Borko Drašković, menadžer projekta iz Švedske Matijas Rantanen, članovi projektnog tima iz Srbije, kao predstavnici gradova i opština koji su učestvovali na projektu, dok su Grad Požarevac predstavljali predsednik Skupštine Predrag Mijatović i Jovana Jurišić, savetnik u Odeljenju za imovinsko pravne poslove u Gradskoj upravi Požarevca.\nPRETHODNI ČLANAKDačić: Vučić zajednički kandidat SNS i SPS za predsednika\nSLEDEĆI ČLANAKMUP: U Beogradu pronađena 82 ilegalna migranta


Dogovoreni zajednički projekti sa Pokrajinom\nObjavio u 8. oktobra 2016.\nU nedelju, 9. oktobra u Crvenki će biti održani prevremeni izbori za novi saziv Saveta Mesne zajednice. Na zbirnoj izbornoj listi koja će se naći pred biračima nalazi se 17 kandidata od kojih će Crvenčani izabrati 11 novih članova Saveta.\nPripreme za održavanje izbora su obavljenje, biračka mesta će biti otvorena od 7 do 20 časova, a prilikom glasanja birači sa pravom glasa, koji su upisani u birački spisak , biračkom odboru treba da daju na uvid ličnu kartu ili neki drugi identifikacioni dokument.\nPodsetimo da je Velibor Milojičić, predsednik Skupštine opštine prevremene izbore za Savet crvenačke mesne zajednice raspisao zbog nefukcionisanja prethodnog saziva Saveta, koji se nije sastajao i nije održavao sednice duže od tri meseca. Novi Savet se bira na period od četiri godine.


Obama: Borba protiv Gadafija je nacionalni interes SAD\n29. mart/ožujak, 2011.\nDragan Štavljanin, Ljudmila Cvetković\n( FOTO GALERIJA - Libijska kriza)\nLibija neće postati drugi Irak a intervencija protiv Moamera Gadafija je nacionalni interes SAD, izjavio je predsednik Barak Obama u obraćanju naciji u ponedeljak veče.\nU Londonu se u utorak održava prvi sastanak Kontakt grupe za Libiju, na kome će ministri spoljnih poslova 40 zemalja razmotriti tok vojne operacije u toj zemlji i situaciju posle eventualnog Gadafijevog odlaska s vlasti.\nObama, predsednik Francuske Nikola Sarkozi, britanski premijer Dejvid Kameron i nemačka kancelarka Angela Merkel razgovarali su o konferenciji u ponedeljak naveče.\n"Cela međunarodna zajednica imaće priliku da podrži libijski narod u borbi za svrgavanje žestoke diktature i za stvaranje odgovarajućih uslova koji će tom narodu omogućiti da odlučuje o svojoj budućnosti... Sadašnji režim izgubio je svaki legitimitet. Gadafi treba odmah da ode s vlasti", navodi se u zajedničkom saopštenju francuskog predsednika Nikole Sarkozija i britanskog premijera Dejvida Kamerona.\nBritanski ministar inostranih poslova Vilijem Hejg (William Hague) ponovio je danas taj stav.\n"Sve želimo da se uspostavi primirje i mislim da svi žele da Gadafi ode. Te stvari su jasne", kaže on.\nFrancuska, Britanija i SAD su pozvale libijski nacionalni savet za tranziciju, koji čini 31 predstavnik iz raznih libijskih gradova, da uspostavi nacionalni politički dijalog.\nAbdul Hafez Ghoga, portparol libijskog opozicionog nacionalnog saveta o inicijativi zapadnih zemalja.\n"Svi smo se složili da ćemo prihvatiti inicijative iz Londona, Italije ili Nemačke samo pod jednim uslovom. To je okončanje Gadafijeve vladavine, odnosno da se otarasimo njega i njegove dece. Takođe, insistiramo da naša zemlja treba da bude uređena u skladu sa vizijom i principima revolucije koja je počela 17 februara. Niko ne može da nam nameće šta da radimo nakon odlaska Gadafija", naglašava Ghoga.\nVećin Amerikanaca za zbacivanje Gadafija\nInače, zbog kritike vojne intervencije, Rusija nije pozvana na skup, naveo je jedan neimenovani ruski zvanični izvor, a prenosi Interfaks.\nReagujući na kritike iz redova republikanaca, ali i demokrata, predsednik SAD Barak Obama se u govoru na Univerzitetu nacionalne odbrane u Vašingtonu, založio za “ograničenu” intervenciju radi obezbeđivanja zone zabrane leta, pokušavajući da uveri sumnjičavo nastrojenu javnost u opravdanost svoje odluke.\nObama je rekao da se njegove odluke o Libiji zasnivaju na onome što je postala njegova spoljno-politička doktrina koja se oslanja na međunarodni konsenzus i multilateralne mere kako bi došlo do željenih promena.\nIzazovi Libije: Dobre namjere ili krvavo blato\n"Za samo mesec dana SAD su radeći sa našim međunarodnim partnerima u mobilisanju široke koalicije, stvaranju sigurnog međunarodnog mandata mandata za zaštitu civila, zaustavljanja napredovanja vojske sprečile masakr i uspostavile zonu zabranjenog leta. Kako je brzo došao zajednički diplomatski i vojni odgovor pokazuje i primer iz prošlosti kada je trebalo više od godinu dana međunarodnoj zajednici da interveniše iz vazduha u Bosni u zaštiti civila koji su brutalno ubijani 90-ih godina", rekao je Obama.\nObama je istakao da su Vašington i njegovi saveznici odlučili da deluju jer je Gadafi umesto da iskoristi priliku da zaustavi nasilje, pojačao napade:\n„Znali smo da smo odložili intervenciju za samo jedan dan, Bengazi – u kome živi 700 hiljada ljudi – mogao bi da doživi masakr koji bi odjeknuo u regionu i bio mrlja na savesti sveta. Nije bilo u našem nacionalnom interesu da to dozvolimo“.\nObama se obratio naciji nakon kritika iz obe partije zato što nije konsultovao Kongres pre donošenja odluke o podršci rezoluciji UN o uvođenju zone zabranjenog leta nad Libijom.\nPrema istraživanjima Pju centra (The Pew Research Center), manje od polovine Amerikanaca – 47 odsto – podržava intervenciju dok je 36 procenata protiv.\nIstovremeno, 46 odsto Amerikanaca smatra da Vašington i njegovi saveznici treba da se angažuju na zbacivanju Gadafija, dok 43 procenta ističe da jedini cilj intervencije treba da bude zaštita civila.\nIzbeglice se iskrcavaju na Maltu\nPovlačeći paralelu sa zbacivanjem Sadama Huseina u Iraku, Obama je kazao da je cena promene režima osam godina angažmana SAD, hiljade iračkih i američkih života i skoro hiljadu milijardi dolara.\n„To je nešto što SAD ne mogu sebi da priušte da se ponovi u Libiji.\nŠirenje naše vojne misije na promeni režima bila bi greška. Zadatak koji sam dodelio našim snagama je da štite ljude od neposredne opasnosti i da uspostave zonu zabranjenog leta ima mandat UN i međunaordnu podršku. To je takođe nešto što nas je libijska opozicija zamolila da učinimo. Ako bismo pokušali da skinemo Gadafija silom naša koalcija će se podeliti. Mi bismo verovatno morali da pošaljemo američke vojnike u kopnenu akciju ili da rizikujemo ubijanje civila iz vazduha", naglasio je Obama.\nAmerički predsednik Barak Obama odlazi sa pozornice nakon govora o Libiji, 28. mart 2011.\nObama je završio svoj govor podsećanjem da se pobuna širi arpapskim svetom od Sirije do Jordana, od Bahreina do Jemena, stanovnici doživljavaju svoj trenutak buđenja. Obama je rekao da će ishod svuda biti drugačiji.\n„Postoje mesta poput Egipta gde će nas ove promene insipirisati i dati nam nadu. A biće mesta kao što je Iran gde se promene žestoko potiskuju. SAD neće moći da diktiraju tempo i obim ovih promena. Ali možemo napraviti razliku. Verujem da ovaj pokret promena ne može biti vraćen unazad", rekao je Obama.\nU međuvremenu oko 500 izbeglica iz Etiopije i Eritreje koji su brodovima putovali iz Libije iskrcalo se na Malti, saopštila je malteška vojska.\nTo je prvi dolazak izbeglica na Maltu od početka godine i od kada je počeo sukob u Libiji u februaru.\nPosle početka pobune u Libiji i intervencije međunarodnih snaga, libijski lider Moamer Gadafi je izjavio da će prestati da se "bori protiv ilegalne imigracije", uveravajući da će "milioni Afrikanaca" krenuti ka Evropi.


Člаn 67 – Prаvo nа prаvnu pomoć Nema komentara\nOdluka o usvajanju ustavne žalbe Už-849/2008\nUstavni sud, takođe, ocenjuje da se istaknuta povreda prava na pravnu pomoć, zajemčenog odredbama člana 67. Ustava, ne može dovesti ni u kakvu vezu sa osporenim rešenjima.\nOdluka o odbijanju ustavne žalbe Už-696/2008\nIz sadržine obrazloženja osporene prvostepene presude Disciplinskog suda 01 K. 116 – 1190/05 od 29. novembra 2005. godine proizlazi da je glavni pretres, na molbu podnosioca ustavne žalbe, u dva navrata odlagan zbog toga što nije mogao da angažuje branioca. U oba slučaja, kao i u trećem kada je pretres održan, poziv za glavni pretres je podnosiocu ustavne žalbe uredno uručen sa poukom da u svoju odbranu može angažovati branioca, s tim da će se glavni pretres održati i u slučaju da branilac ne prisustvuje istom. Imajući u vidu navedeno činjenično stanje, Ustavni sud smatra da podnosilac ustavne žalbe neosnovano ističe da mu je uskraćeno pravo na pravnu pomoć u disciplinskom postupku, time što je odbijen njegov zahtev da se pretres odloži zbog zauzetosti njegovog branioca. Naime, u spornom disciplinskom postupku podnosilac je imao pravo da se brani sam ili uz stručnu pomoć branioca. Kako prema navodima podnosioca ustavne žalbe, njegov branilac nije mogao da pristupi glavnom pretresu zbog obaveza koja je imao pred redovnim sudovima, to je podnosilac ustavne žalbe kao branioca mogao angažovati bilo kog drugog advokata, ali ovo svoje pravo nije koristio i odlučio je da se ne izjašnjava na navode optužnice, niti da daje bilo kakvu izjavu. Pri tome je i branilac imao mogućnost da obezbedi zamenu, ako je bio sprečen da se odazove uredno primljenom pozivu. Samim tim, po oceni Ustavnog suda, neprihvatanje u konkretnom slučaju predloga da se pretres pred prvostepenim disciplinskim organom odloži zbog zauzetosti branioca, ne predstavlja povredu prava na pravnu pomoć. Stoga je Ustavni sud, saglasno odredbi člana 89. stav 1. Zakona o Ustavnom sudu (“Službeni glasnik RS”, broj 109/07), ustavnu žalbu u tom delu odbio kao neosnovanu.\nLink : http://www.ustavni.sud.rs/page/predmet/sr-Latn-CS/2429/?NOLAYOUT=1\nOdluka o odbijanju UŽ-559/2008\nOcenjujući razloge i navode iznete u ustavnoj žalbi sa stanovišta odredaba člana 32. stav 1. i člana 67. Ustava, Ustavni sud je utvrdio da osporenim rešenjima Prvog opštinskog suda u Beogradu P1. 886/04 od 8. avgusta 2007. godine, Okružnog suda u Beogradu Gž1. 4592/07 od 26. septembra 2007. godine i Vrhovnog suda Srbije Rev. II 62/08 od 6. marta 2008. godine nisu povređena prava podnosioca ustavne žalbe na pravično suđenje i na pravnu pomoć, zajemčena ovim ustavnim odredbama.\nNaime, Zakon o parničnom postupku je propisivanjem razloga zbog kojih se može, odnosno ne može izjaviti revizija, ograničio raspravljanje po ovom vanrednom pravnom leku samo na pravna pitanja, pa je advokat kao pravno kvalifikovano lice jedini ovlašćen da izjavi reviziju, što je na imperativan način i predviđeno odredbom člana 84. stav 2. Zakona. Ustavni sud je u svojoj Odluci broj IU-181/2005 od 28. septembra 2006. godine, ocenjujući ustavnost odredaba člana 84. stav 2. i člana 401. stav 2. tačka 2) Zakona o parničnom postupku, stao na stanovište da se takvim propisivanjem ne ograničavaju građani u zaštiti svojih prava, već se zahtevom za stručnim zastupanjem, zbog složenosti postupka, važnosti spora i efikasnosti suđenja pred najvišim sudom u Republici, u postupku po vanrednim pravnim lekovima štite prava stranaka, za čiju je zaštitu neophodno stručno pravno znanje i iskustvo.\nUstavni sud je stanovišta da se konstituisanjem zakonske obaveze angažovanja advokata za zastupanje po vanrednim pravnim sredstvima pred vrhovnim sudom u Republici Srbiji, stranci ne uskraćuje mogućnost pristupa sudu. Ovo iz razloga što je, u slučaju nemogućnosti da angažuje advokata zbog svog lošeg opšteg materijalnog stanja, podnosilac ustavne žalbe mogao ostvariti pravo na besplatno stručno zastupanje od strane advokata pod uslovima i na način propisan odredbama Zakona o parničnom postupku. Podnosilac u ustavnoj žalbi nije naveo da je ovo pravo u sprovedenom parničnom postupku pokušao da ostvari i da mu je ono bilo uskraćeno, već obrazlaže da je bio u zabludi i nije razumeo da reviziju može izjaviti samo preko advokata.


BalkanMagazin :: EU namerava da uvede porez na ugljen-dioksid do 2023. godine\nčetvrtak, 11. mart 2021 15:12\nU cilju smanjenja emisije jedinjenja ugljenika, ali i ostalih gasova sa efektom staklene bašte, EU planira da nametne granične troškove na uvoz i izvoz određenih industrijskih proizvoda do 2023. godine, saopštio je Evropski parlament. (Brisel ima za cilj da izjednači uslove za domaće firme i spreči strane kompanije da napuste Evropu kako bi izbegle troškove za emisiju štetnih gasova. Foto: Pixabay)\nEvropski parlament je saopštio u utorak da bi nova pravila zahtevala od kompanija da plaćaju naknadu baziranu na emisijama štetnih gasova za prodaju dobara koja potencijalno mogu imati negativan uticaj na ekologiju, prenosi Rojters.\nBrisel ima za cilj da izjednači uslove za domaće firme i spreči strane kompanije da napuste Evropu kako bi izbegle troškove za emisiju štetnih gasova, što je potez koji je poznat kao "curenje ugljenika".\nNeke od najvećih evropskih industrijskih grupa zatražile su od zakonodavaca Evropske unije da promene svoj stav u pokušaju lobiranja u poslednjem trenutku uoči glasanja.\nNaknade za emisiju ugljenika u EU popele su se ove godine na rekordno visoke nivoe, a očekuje se i dalji rast kako Brisel pooštrava klimatske politike.


Policija je blokirala ulaze u zgradu\nPripadnici dve elitne policijske jedinice sa maskama na licu blokirali su ulaze u zgradu i zatvorili okolne ulice svojim vozilima, ali za sada nije poznato da li je policija bila u kancelariji Gvaida koja se nalazi na trećem spratu.\nLjudi čekaju ispred zgrade dok traje akcija policije\nPoslanici koji se nalaze u koaliciji sa strankom Gvaida okupili su se nedaleko od zgrade, navodeći da nijedan zvaničnik nije u zgradi da bi mogao da prenosi šta se tačno dešava u njoj, i tvrde da je policija sprovela bespravnu akciju.\nNapadnuti saradnici Gvaida ispred Kongresa, SEDNICA premeštena u PREDGRAĐE\nSUKOB ISPRED KONGRESA Snage bezbednosti ispalile suzavac na Gvaida (VIDEO)\nKako se navodi, policijska akcija usledila je nekoliko sati nakon što su poslanici opozicije pokušali da održe sednicu Narodne skupštine.\nPolicija unutar zgrade\nDodaje se i da već treću nedelju grupa naoružanih civila, poznata kao "kolektivos", i bezbednosne snage, blokiraju pristup članovima parlamenta koji je pod kontrolom opozicije.\nHuan Gvaido drži govor na događaju u istočnom delu Londona\nTokom međunarodne turneje, Gvaido se u ponedeljak u Kolumbiji sastao sa američkim državnim sekretarom Majk Pompeom, a u Londonu sa britanskim premijerom Borisom Džonsonom i ministrom spoljnih poslova Dominikom Rabom, dok će u sredu govoriti na Svetskom ekonomskom forumu u Davosu.\nGvaido: Maduro je KUKAVIČKI DIKTATOR\nSAD UPOZORILE MADURA Američki zvaničnik: Svaka potencijalna šteta nanesena Gvaidu će imati OZBILJNE POSLEDICE


RTS :: Vulin: Izbori prilika za dogovor sa narodom\nPolitika Vulin: Izbori prilika za dogovor sa narodom\nVulin: Izbori prilika za dogovor sa narodom\nsubota, 23. jan 2016, 15:51 -> 17:28\nLider Pokreta socijalista Aleksandar Vulin izjavio je da su predstojeći vanredni izbori prilika za dogovor sa narodom, kako bi Srbija postala zemlja oslobođena socijalne nepravde, u kojoj će svako živeti od svog rada.\n"Srbija ulazi u izbore i ovo je prilika za dogovor sa Srbijom, a naša ponuda ste vi, prisutni na skupu omladine Pokrata socijalista. Hoćemo zemlju oslobođenu socijalne nepravde, u kojoj će se živeti od svog rada, zemlju koja će ponovo stvarati", rekao je Vulin na Izbornoj konferenciji Omladine Pokreta socijalista.\nVulin je istakao da je 12 godina pljačkaške privatizacije ostavilo dubok trag i "strašne posledice", te da se ne može očekivati da nakon tih 12 godina Srbija odmah postane bogatija.\n"Ali može da bude pravednija i ona je to već postala", istakao je Vulin.\nPrema njegovim rečima, vlast u Srbiji već četiri godine, od 2012, uspravlja Srbiju, leči joj rane i bori se sa posledicama pljačkaške privatizacije, sa dugovima koji su ostavljeni vojnim, poljoprivrednim penzionerima, Srbima na KiM, sa zemljom koja je bila ostavljena na ivici bankrota.\n"Sada možemo da kažemo da posle puno rada, ulaganja i napora, Srbija počinje da ozdravlja i da se uspravlja. Ovi izbori su prilika za dogovor sa narodom, a omladina Pokreta socijalista će u tome dati svoj doprinos", poručio je Vulin.\nKako je rekao, Pokret socijalista nije levica koja ne priznaje i ne razume svoju zemlju, koja gleda preko granica Srbije, koja misli da će nam neko nešto dati.\n"Ovo je levica koja hoće rad, koja nudi i moli za rad, koja nikada neće priznati Kosovo, koja nikada neće prestati da se suprotstavlja pljačkaškoj privatizaciji, koja nikada neće svrstati Srbiju u vojni savez koji će napasti bilo koga, već će poštovati i voleti svoj zemlju", poručio je Vulin i za te reči dobio veliki aplauz.\nSpecijalna gošća na konferenciji bila je ambasadorka Kube Adela Majra Ruis Garsija koja je poručila omladincima i rukovodstvu stranke da će Kuba uvek pružati podršku teritorijalnom integritetu Srbije.\nPodsećajući da Kosovo nije primljeno u Unesko, ona je istakla da je to velika pobeda Srbije i međunarodnog prava i predstavlja primer velikim silama šta je u stanju da postigne "jedna mala Srbija uz podršku naroda sa različitih kontinenata".\nAmbasadorka Kube je pročitala poruku Unije komunističkih omladina Kube, u kojoj se izražava solidarnost sa srodnim partijama u Srbiji.\nČlan izvršnog odbora SNS-a Dragomir Petronijević, koji je takođe prisustvovao skupu, rekao je da je tu da podrži koalicionog partnera, koji učetsvuje sa SNS-om u ozdravljenju zemlje.\n"U zajedničkoj borbi uspeli smo da ozdravimo Srbiju i nastavljamo da radimo zajedno, da bi zemlja nastavila da hoda uspravno i da stvara prijatelja u svetu. Ukoliko nas građani podrže na izborima nastavićemo zajedno da vodimo Srbiju u bolju budućnost", rekao je Petronijević.\nNa skupu u Domu omladine za predsednika Omladine PS-a izabran je Stefan Lozančić, koji je istakao da je to partija borbene levice, koja se zalaže za poboljšanje uslova života mladih.\n"Spremni smo da nastavimo tu borbu", zaključio je Lozančić.\nSkup u Domu omladine počeo je izvođenjem himne Srbije, ali i Internacionale.\n(nedelja, 24. jan 2016, 13:46)\nDogovor sa narodom?U demokraciji narod odlucuje.(kraj citata).\n(subota, 23. jan 2016, 21:35)\nSto ste se dogovarali, dogovarali ste se\nNe znam kakve su vam sanse za dogovor imajuci u vidu ekonomsku situaciju, penzionere i mnogo sta jos. Vidite sta cete.


Opština Medveđa kupila još jednu fabriku - juGmedia\nOpština Medveđa otkupila je pokretnu i nepokretnu imovinu bivšeg DP „ICI“ koja se nalazi u centru naselja Lece neposredno pored asfaltiranog puta koji povezuje naselje sa magistralnim putem Leskovac-Medveđa, u ukupnom iznosu od 2.500.000 dinara.\nNekretnine stečajnog dužnika koje je opština Medveđa otkupila putem neposredne pogodbe su zgrada fabrike za proizvodnju električnih mašina i aparata površine osnove 439 m2 i građevinsko zemljište izvan građevinskog područja, ukupne površine 11a 75m 2 .\nPredsednik opštine Medveđa Nebojša Arsić je juče u Beogradu, u prisustvu opštinskog pravobranioca Miodraga Trajkovića, zaključio kupoprodajni ugovor sa stečajnom upravnicom DP „Istraživačkog centra za investicije i informtiku“ iz Novog Beograda.\nPodsetimo, imovina „Spektra“ iz Čačka, u selu Gazdare kod Medveđe, inače nekadašnje fabrike špriceva koja se prostire na 1.646 kvadrata, sa još pet objekata površine 205 kvadrata, kao i 95 ari zemljišta u privatnoj svojini, opremom i kancelarijskim nameštajem, u martu ove godine je javnim nadmetanjem pripala opštini Medveđa za 5,9 miliona dinara.\nDanas je sveta velikomučenica Marina ili Ognjena Marija\nOdloženo poskupljenje grejanja\nNIŠ - Gradsko veće nije danas donelo odluku o poskupljenju daljinskog grejanja ali nije ni odustalo od te namere. Odluku o procentu povećanja cena…\nVRANJE - Gradonačelnik Vranja Zoran Antić danas je u Beogradu sa predstavnicima Kompanije ,,Orion" iz Rusije i Kompanije ,,Biodom S" iz Srbije potpisao…\nVrh Sporstkog saveza Srbije u Pirotu\nPredsednik Sportskog saveza Srbije, Davor Štefanek, generalni sekretar Goran Marinković i savetnik u Savezu Siniša Radanović, danas su posetili Pirot…


» Amerika se izvinila Libiji\nPortparol američkog Stejt departmenta Filip Krauli izvinio se zbog\nkomentara o libijskom lideru Moameru Gadafiju zbog kojeg je Libija\nzapretila diplomatskom odmazdom ako se on ne izvini.\n"Razumem da su moji lični komentari shvaćeni kao lični napad na predsednika Gadafija. Ti komentari ne predstavljaju američku politiku i nisu imali za cilj da vreðaju. Izvinjavam se ako su tako shvaćeni", rekao je Krouli na konferenciji za novinare.\nOn je takoðe rekao da žali što je ovaj spor narušio odnose dve zemlje, istakavši da će pomoćnik američkog državnog sekretara za Bliski istok Džefri Feltman posetiti Libiju sledeće sedmice radi konsultacija, javio je Rojters.\n"To me je podsetilo na taj dan u septembru, jednu od nezaboravnih sednica Generalne skupštine UN – mnogo reči i mnogo papira koji lete svuda okolo, bez mnogo smisla", rekao je Krouli.\nLibijsko ministarstvo spoljnih poslova upozorilo je ranije da će ovaj spor, ako izostanu odreðene mere, "negativno uticati na političke i ekonomske odnose dve zemlje".\nZvaničnik nacionalne libijske naftne kompanije NOC je prošle nedelje šefovima američkih naftnih preduzeća u Libiji rekao da bi diplomatski spor sa Vašingtonom mogao negativno da se odrazi na američke kompanije u ovoj severnoafričkoj zemlji.


Nove mogućnosti za mlade istraživače - CdM\nDrugog dana posjete Crnoj Gori, predstavnici Međunarodnog centra za genetski inženjering i biotehnologiju, održali su na Univerzitetu Crne Gore, prezentaciju o mogućnostima koje Centar nudi zemljama članicama, uključujući i našu zemlju, sa posebnim fokusom na vrste podrške kao i način i tok aplikacionog procesa.\n“Predstavnici istraživačke zajednice iz Crne Gore, prvenstveno mladi istraživači su se interesovali najviše za kratkoročne stipendije (studijske boravke) koje Centar nudi, pored standardnih stipendija za doktore nauka, postdoktore, te druge vidove usavršavanja u vidu pohađanja obuka, radionica ili učešća na sastancima”, saopšteno je iz Ministarstva nauke.\n“Sagledane su i mogućnosti da u toku naredne, 2020. godine, Crna Gora bude domaćin jednog od događaja u organizaciji ICGEB-a”, navode u Ministarstvu.\nPodsjećamo da Međunarodni centar za genetski inženjering i biotehnologiju iz Trsta predstavlja samostalnu organizaciju u okviru Sistema Ujedinjenih nacija, koja broji 65 zemalja članica te koja u svome posjedu ima 46 savremeno opremljenih laboratorija u Trstu (Republika Italija), Nju Delhiju (Indija) i Kejptaunu (Južnoafrička Republika).\nCentar ima ključnu ulogu na međunarodnom planu kada su u pitanju istraživanja, obuke i transfer tehnologa u oblasti biotehnologije.\nTagsistraživanje ministarstvo nauke naučnici UDG


HARADINAJ: Nejedinistvo kosovskih političkih lidera čini Srbiju jačom a slabi Kosovo! • HAPPYTV.RS\nHARADINAJ: Nejedinistvo kosovskih političkih lidera čini Srbiju jačom a slabi Kosovo!\n- Mislim da je pristup Veseljija i (Hašima) Tačija i onih koji su oslabili Kosovo u meri u kojoj su ga oslabili, pogrešan jer su nas doveli u situaciju da nas Srbija danas ucenjuje da bismo se vratili u dijalog- rekao je Haradinaj.\n- Ti ljudi su zemlju doveli tu gde je sada, ali su se stvari promenile i ja ne prihvatam uslovljavanje Srbije da bismo se vratili u dijalog. Ja ne želim da tržište dam državi koja ne priznaje Kosovo- rekao je Haradinaj objašnjavajući, kako kaže, suštinsku razliku u pristupu politici koju vode Tači i Veselji u odnosu na onu koju vodi on.\nFoto: Twiter/Gazeta Sheshi


Solarni paneli sve popularniji u Republici Srpskoj - Energija Balkana\nPočetna » Energetika » Solarni paneli sve popularniji u Republici Srpskoj\nSolarni paneli / Foto: Euro Scientist\nPreduzeće Etmax iz Banjaluke traži od Vlade Republike Srpske koncesiju za izgradnju i korišćenje solarne fotonaponske elektrane Nevesinje u istoimenoj lokalnoj zajednici. Solarni paneli su sve popularniji u Republici Srpskoj.\nReč je o postrojenju vrednom 104,3 miliona maraka, maksimalne instalisane snage 60 megavata sa godišnjom proizvodnjom od 84 gigavat sati.\nVlada je utvrdila uslove za dodelu koncesije a Ministarstvo energetike i rudarstva će sprovesti pregovarački postupak.\nEtmax ima rok od 60 dana da Vladi dostavi izvještaj, predlog rešenja o dodeli koncesije i predlog ugovora o koncesiji.\nKoncesija će se dodeliti na period do 50 godina, računajući od dana zaključivanja ugovora.\nInače, investitor će za ovaj projekat biti u obavezi da uplati jednokratnu koncesionu naknadu od 521.808 KM te 0,0055 KM za svaki proizvedeni kilovat električne energije.\nEtmax već proizvodi solarnu energiju\nFirma Etmax je već duže vreme zastupljena na području Hercegovine, gde su izgradili na desetine, uglavnom malih solarnih elektrana.\nU prošloj godini su prijavili prihode od 7,3 miliona maraka i dobit od 1,16 milona KM ostvarenu sa 26 zaposlenih.\n„Novac za finansiranje projekta ćemo obezbediti preko kredita. Sa sa nama će u poslu biti još nekoliko partnera“, kazao je za Capital.ba Siniša Maksimović, direktor i osnivač preduzeća.\nHercegovinu inače trese svojevrsna solarna groznica, a o kojoj je Capital pisao, a koja je privukla brojne investitore među kojima su i političari, spremni da ulože svoj novac u zelenu energiju.\nNa području Bileće, Nevesinja i Berkovića gradi se na stotine solarnih elektrana, koje će vlasnicima doneti desetine miliona maraka prihoda. Međutim, kvote su ubrzo popunjene pa su brojni ostali bez podsticaja i garantovanog otkupa, piše Capital.\nTu su i veliki igrači iz sektora energetike poput Vuka Hamovića, kojem je u maju prošle godine data koncesija za gradnju solarne elektrane Bileća vredne 70 miliona maraka.\nTakođe, u oktobru prošle godine potpisan je ugovor za izgradnju i korištenje solarne elektrane Trebinje jedan, na području Trebinja, čija je instalisana snaga 72,92 megavata a okvirna procenjena vrednost 100.750.000 KM.\nInače, iako postoje brojne prednosti, u Republici Srpskoj i BiH se koristi svega oko jedan odsto potencijala u solarnoj energiji.\nTagovi: Elektroprivreda Republike srpske, Republika Srpska, solarne fotonaponske elektrane, solarni paneli, solarnu energiju\nPrevPRETHODNOCrna Gora će prodavati sirovu naftu – neće graditi rafineriju\nSLEDEĆENije realno da se energija u Srbiji proizvodi samo iz čistih izvoraNext\nRafinerija nafte u Brodu proizvodi zelenu struju\nSingapur se okreće plutajućim solarnim farmama


Nebojša Radosavac, kapiten fudbalskog kluba „Dubrave“ i reprezentativac Područnog fudbalskog saveza Gradiška proglašen je večeras za najboljeg fudbalera Gradskog fudbalskog saveza Gradiška u 2020. godini.\nRadosavac je rekao da mu je čast biti među najboljima i zahvalio se svojim saigračima i treneru koji su ga podržali. On je istakao da planira još neko vrijeme putovati za Gradišku iz Čelinca i igrati za Dubrave.\nNajbolja fudbalska ekipa je kadetska ekipa Fudbalskog kluba Kozara, a u ime ekipe nagradu je primio kapiten Aleksa Raca.\nRaca je naglasio da je ekipa zaslužno dobila nagradu Gradskog fudbalskog saveza jer je u sezoni odigrala 10 utakmica bez poraza.\nNajuspješniji fudbalski treneri u 2020. godini po izboru Saveza je Saša Krupljanin, trener kadetske ekipe Fudbalskog kluba Kozara.\nKrupljanin je rekao da mu je ovo drugi put da dobija nagradu Saveza za najboljeg trenera. On je istakao da je omladinski fudbal Gradiške na dobrom putu sa klubovima Stars i Kozara.\n„Iza nas je fantastična godina, tri jesenje titule na zvaničnim takmičenjima Republike Srpske i BiH. Nadam se da ćemo i na proljeće doneti i tri zvanične titule“, rekao je Krupljanin.\nNajperspektivniji mladi igrač Gradskog fudbalskog saveza Gradiška za 2020. godinu je Andrej Subotić, kapiten pionirske ekipe Fudbalskog kluba Kozara.\nSubotić je rekao da nagrada ne bi bila moguća da nije bilo njegovih saigrača koji su mu pomogli u bilježenju 32 gola u protekloj sezoni. On je dodao da na ljeto planira sa ekipom donijeti još jednu titulu u klub.\nZa perspektivnog mladog fudbalskog sudiju proglašen je Vitomir Šerbula, a za najuspješnijeg fudbalskog sudiju Slaviša Šarić.\nNajuspješniji sportski radnici su Riste Tasovac iz FK „Borac“ Mašići i Miloš Dojčinović iz FK „Sloboda“ Donji Podgradci. Za dugogodišnji rad u fudbalu posthumno su dodjeljene nagrade Nenadu Grujičiću i Mili Plotanu.\nFudbaler sa najdužim stažem je, po evidenciji Saveza, Miroslav Todorović član FK „Sloga DIPO“ Gornji Podgradci.\nPovelja za veliki jubilej, 60 godina postojanja, dodjeljena je FK „Vilusi“ iz Vilusa.\nUpravni odbor Saveza donio je odluku da se nagradi Klub malog fudbala Boračka za organizaciju i sjajne rezultate ostvarene u fusal ligi Republike Srpske.\nLukač uručio zahvalnice hrabrim po...\nPočela isplata naknada za decembar...


Nova Farma od 12. septembra - SJENICA.com forum\nSJENICA.com forum » Grad Sjenica » Mediji » Nova Farma od 12. septembra\n"Večernje novosti" pišu da je veliko useljenje na imanje u Lisovićima zakazano za 12. septembar.\n"Uskoro počinjemo radove kako bismo pripremili Farmu za jesenju sezonu. Nameravali smo da startujemo 19. septembra, ali postoji šansa da krenemo nedelju dana ranije", rekao je producent Predrag Pavlović za taj list.\nU međuvremenu, domaća štampa piše da učesnici, pa ni pobednik Miloš Bojanić, još uvek nisu dobili honorare i nagrade. To je za "Novosti" potvrdila i Mina Kostić, koja je dodala da je "veoma nestrpljiva".\n"U ugovorima piše da će novac dobiti do 9. avgusta, i planiramo da ih isplatimo na vreme", rekao je Pavlović.\nJoš uvek nije poznato ko će sve učestvovati u trećoj sezoni rijalitija. Za sada, jedino je najavljen dolazak Ekrema Jevrića, Internet senzacije poznate po pesmi "Kuća poso".\ni opet Ekrem...\nAko je placipicka, ko u onom jednom intervjuu, bice haos hahahah\nnapravice neku glupost,"spor" je on za takva desavanja...\nJedva cekam! :P\n"moRe bate,aLJ to mora neko da plati..."\nfarma, nova, septembra


19.07.2018. / 13:53\nBANJALUKA – Registracija preduzeća u Republici Srpskoj od iduće godine biće moguća elektronskim putem, čime će procedure, vrijeme i troškovi za osnivanje firme biti znatno skraćeni. U početku je će e-registracija biti moguća samo za društva sa ograničenom odgovornošću i\n06.05.2018. / 11:20\nMOSTAR – Politička nestabilnost i podijeljenost, preduga procedura za ishodovanje potrebnih dozvola, nepredvidivost poreskog okvira, te nedosljednost u propisima samo su neki u nizu faktora koji utiču na to da potencijalni investitori zaobilaze BiH kao destinaciju svog ulaganja.\nDodik: Bez isplate kliriškog duga zbog problema sa procedurama\n16.06.2017. / 14:00\nBANJALUKA, Predsjednik Republike Srpske Milorad Dodik izjavio je danas da je u isplati klirinškog duga problem sa procedurama jer je tek prije dva dana BiH dostavila potreban dokument ruskom Ministarstvu finansija.\nNovim zakonom do jednostavnije carinske procedure\n01.06.2016. / 10:57\nSARAJEVO, Novi zakon o carinskoj politici u BiH omogućava privrednim subjektima da koriste jednostavnije, efikasnije i modernije carinske procedure, rekao je pomoćnik ministra spoljne trgovine i ekonomskih odnosa BiH Hajrudin Podbićanim.\nCvijanović: Sve procedure u Banci Srpske biće ispoštovane u roku\n14.12.2015. / 12:11\nBANJALUKA, Predsjednik Vlade Republike Srpske Željka Cvijanović izjavila je danas da će procedure u Banci Srpske biti ispoštovane u roku.\nEU fondovi za srpsku poljoprivredu\n17.11.2013. / 12:08\nBEOGRAD, Nijedan cent iz fondova EU poljoprivrednici u Srbiji nisu mogli da koriste. Nadležni kažu da kao zemlja kandidat imate mogućnost korišćenja IPA fondova.Iz EU poručuju da pravila i procedure moraju da se poštuju.\nAdministracija “pojede” oko 107 miliona evra i 19.000 radnih mjesta\n16.07.2013. / 15:47\nBEOGRAD, Razni propisi i administrativne procedure samo u trgovinskom sektoru koštaju firme više od 107 miliona evra godišnje, što “pojede” minimalno 19.000 potencijalnih radnih mjesta u grani trgovine u Srbiji.


Lavrov: Rusija spremna da razmotri rezoluciju SB UN o prekidu vatre u Siriji\nRezoluciju koju nam predlažu na usvajanje spremni smo da razmotrimo, ali režim prekida vatre ni u kom slučaju ne treba da da se odnosi na DAEŠ, Nusra front i one grupe koje sarađuju sa njima\nBEOGRAD (AA) - Rusija je spremna da razmotri rezoluciju Saveta bezbednosti Ujedinjenih nacija o prekidu vatre u Siriji, ali režim prekida vatre ne treba ni u kom slučaju da se odnosi na terorističke organizacije, izjavio je danas u Beogradu ministar spoljnih poslova Rusije Sergej Lavrov, javlja Anadolu Agency (AA).\n"Rezoluciju koju nam predlažu na usvajanje spremni smo da razmotrimo, ali režim prekida vatre ni u kom slučaju ne treba da da se odnosi na DAEŠ, Nusra front i one grupe koje sarađuju sa njima", rekao je Lavrov na Univerzitetu u Beogradu.\nOn je dodao da je "Rusija predlagala Nusra frontu da napusti Istočnu Gutu u Siriji, ali su oni odbili".\nRuski ministar je kazao i da se Moskva plaši da je cilj projekta rezolucije SB UN o primirju u Siriji da se Damask "optuži za sve grehe", kako bi se progurao „plan B“ - "smena režima zbog kršenja rezolucije 2254 koja predviđa da sami Sirijci odlučuju o svojoj sudbini".\n„Ako naši argumenti opet budu ignorisani, nemamo drugog izbora, osim da mislimo da je cilj autora ove inicijative da se okrenu strelice na Damask“, dodao je Lavrov.\nBiciklistička trka u Beogradu kao simbol prijateljstva Turske i Srbije


12/04/2021 - podunavlje.info\nCentrotextil prodaje lokale, među njima i onaj u Smederevskoj Palanci\nBEOGRAD, 12. april 2021 – Kompanija Centrotextil ad Beograd raspisala je tender za prodaju nepokretne imovine u devet gradova Srbije, među njima i u Smederevskoj Palanci, objavila je eKapija.rs. Centrotextil u Smederevskoj Palanci ima prodajni objekat od oko 60 kvadrata u Ulici Olge Milošević i magacinski prostor u Vase Pelagića. Osim u Smederevskoj Palanci, na prodaju su ponuđeni i objekti…\nCentrotextil, prodaja lokala, tender, Ulica Olge MiloševićLeave a comment\nNisu samo Smederevo i Kabel, UEFA opet upozorila FSS na nameštaljke\n12. april 2021 – U oktobru pretprošle godine fudbalski klubovi Smederevo i Kabel odigrali su utakmicu koja je postala predmet interesovanja UEFA zbog velikog broja uplata na kladionicama, sa nezanemarljivim svotama. Epilog znamo, FSS je, da ne bude da ne sluša šta kaže UEFA, izrekao drastične kazne. I novčane i gubitak bodova i zabrane prelaska u viši rang. Bilo pa…\nFSS, nameštanje utakmica, Smederevo - Kabel, UEFALeave a comment\n25/06/2022, 10:10 pm


Komisija SE pozvala Srbiju da prizna genocid u Srebrenici | Tacno.net\nAutor tačno.net 16.5.2017. u 15:56\nPolitički zemljotres: Komšić otkazao poslušnost Lagumdžiji, odbio glasati za usvajanje proračuna\nProtest prosvetnih radnika: “Borba za hleb i knijige”\nEvropska komisija protiv rasizma i netolerancije (EKRI) Saveta Evrope pozvala je Srbiju da “prizna genocid u Srebrenici” iz 1995. godine, upozorila na delovanje fudbalskih navijačkih grupa “uključenih u nezakonite i kriminalne aktivnosti”, kao i na rastući govor mržnje i nasilje prema Romima i članovima LGBT populacije.\nEKRI, čiji je zadatak borba protiv rasizma, rasne diskriminacije, ksenofobije, antisemitizma i netolerancije u Evropi, izrazila je u juče objavljenom izveštaju žaljenje zbog sporog napretka u procesuiranju ratnih zločina.\nKomisija ocenjuje i da su se regionalne tenzije na prostoru bivše Jugoslavije naglo pogoršale u poslednjih nekoliko meseci.\nU izveštaju se, uz konstataciju da se Srbija izvinila za Srebrenicu (Deklaracija o osudi zločina u Srebrenici pozivajući se na presude Međunarodnog suda pravde usvojena u Skupštini Srbije 2010) i izvinjenje predsednika Republike 2013. godine), preporučuje srpskim vlastima da “delotvorno sprovode Nacionalnu strategiju za procesuiranje ratnih zločina i javno priznaju da zločini počinjeni u Srebrenici predstavljaju genocid”.\nU dokumentu se takođe izražava zabrinutost zbog stalnog rasta govora mržnje u srpskom javnom diskursu, koji je pojačan širokim medijskim izveštavanjem. Podseća se da je Komesar SE za ljudska prava Nils Muižnieks 2015. godine upozorio da je postala uobičajna praksa u Srbiji da visoki javni zvaničnici verbalno napadaju novinare nazivajući ih “izdajnicima” i “stranim plaćenicima”.\nOvo telo SE izražava zadovoljstvo zbog činjenice da se Radio-televizija Srbije 2010. godine izvinila gledaocima zbog svoje uloge “glavnog propagandnog oruđa režima Slobodana Miloševića tokom 1990-ih godina”.\nTakođe se navodi da mediji nastavljaju da prenose govor mržnje političara i drugih javnih ličnosti, pojačavajući time njegovo dejstvo.\nUpozorava se na “tabloidizaciju” štampanih medija koji se bore za ekonomsku egzistenciju i povećanje broja rijaliti programa na televiziji.\nEKRI je posebno zabrinuta zbog delovanja fudbalskih navijačkih grupa, koje su, kako se navodi u izveštaju, uključene u nezakonite i kriminalne aktivnosti. Ističe se da su navijačke grupe povezane s desničarskim organizacijama koje su povezane sa nacionalističkim političarima i organizovanim kriminalom.\nKomisija za borbu protiv rasizma i netolerancije pozdravila je donošenje zakona protiv diskriminacije, zapošljavanje policajaca pripadnika albanske nacije, kao i to da Strategija protiv diskriminacije predviđa donošenje zakona o registrovanju istopolnih veza.\nNapredak je postignut u izradi ličnih dokumenata za Rome i povećanju broja romske dece koja se upisuju u škole, navodi se u izveštaju.\nEKRI ocenjuje da stepen nasilja prema Romima ostaje na visokom nivou i dodaje da samo šest odsto romske dece ide u vrtić a 46 odsto završi osnovno obrazovanje.\nU važnim delovima javnog sektora gotovo da nema nijednog zaposlenog Roma, a 72 posto svih romskih naselja su i dalje divlja, navodi ova komisija.\nEKRI je osnovana 22. marta 1994, s ciljem suzbijanja rasizma, ksenofobije, antisemitizma i netolerancije koji ugrožavaju ljudska prava i demokratske vrednosti u Evropi.\nAnalizirajući stanje u državama članicama Saveta Evrope, EKRI donosi preporuke kojima je cilj revizija zakonodavstva članica, te njihove politike i drugih mera za borbu protiv rasizma. Preporuke EKRI nisu obavezujuće, ali se u državama članicama ozbiljno razmatraju i uglavnom sprovode u delo.\nIZBJEGLICE I MIGRANTI: Sve te priče koje nismo čuli i slike koje nismo vidjeli\nSIGURNOSNA SITUACIJA U SARAJEVU JE IZVRSNA: Predsjednik Skupštine nosa pištolj!\nGradonačelnici na severu Kosova stupili na dužnost